Avis juridique important

|

31994D0268

94/268/Ευρατόμ: Απόφαση του Συμβουλίου της 26ης Απριλίου 1994 σχετικά με πρόγραμμα-πλαίσιο κοινοτικών δραστηριοτήτων έρευνας και εκπαίδευσης για την Ευρωπαϊκή Κοινότητα Ατομικής Ενέργειας (1994-1998)

Επίσημη Εφημερίδα αριθ. L 115 της 06/05/1994 σ. 0031 - 0037 Φινλανδική ειδική έκδοση: Κεφάλαιο 16 τόμος 2 σ. 0073  Σουηδική ειδική έκδοση: Κεφάλαιο 16 τόμος 2 σ. 0073

ΑΠΟΦΑΣΗ ΤΟΥ ΣΥΜΒΟΥΛΙΟΥ της 26ης Απριλίου 1994 σχετικά με πρόγραμμα-πλαίσιο κοινοτικών δραστηριοτήτων έρευνας και εκπαίδευσης για την Ευρωπαϊκή Κοινότητα Ατομικής Ενέργειας (1994-1998) (94/268/Ευρατόμ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 7,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι οι κοινοτικές δραστηριότητες έρευνας και εκπαίδευσης στον πυρηνικό τομέα είναι δυνατόν να αποτελέσουν το αντικείμενο πολυετούς προγράμματος-πλαισίου και ειδικών προγραμμάτων, τα οποία θεσπίζονται σύμφωνα με το άρθρο 7 της συνθήκης- ότι, με την απόφαση 90/221/Ευρατόμ, ΕΟΚ (4), το Συμβούλιο ενέκρινε τρίτο πρόγραμμα-πλαίσιο για την περίοδο 1990-1994, στους τομείς της έρευνας και της τεχνολογικής ανάπτυξης (Ε& ΤΑ) το οποίο βρίσκεται στο στάδιο της εφαρμογής- ότι η Επιτροπή υπέβαλε,  στις 9 Απριλίου 1992, εκτίμηση σχετικά με την πρόοδο του τρίτου προγράμματος-πλαισίου- ότι, με την απόφαση 93/167/Ευρατόμ, ΕΟΚ (5), το Συμβούλιο προσέφερε συμπληρωματική χρηματοδότηση, η οποία καλύπτει τα δύο τελευταία έτη εκτέλεσης του τρίτου  προγράμματος-πλαισίου- ότι κρίθηκε σκόπιμο να εγκριθεί, για την περίοδο 1994-1998, νέο πρόγραμμα-πλαίσιο έρευνας και εκπαίδευσης στον πυρηνικό τομέα, το οποίο να διασφαλίζει τη συνέχιση των πολυετών δραστηριοτήτων στον εν λόγω τομέα- ότι το άρθρο 4 παράγραφος 1 της συνθήκης προβλέπει ότι οι κοινοτικές δραστηριότητες έρευνας και εκπαίδευσης στον πυρηνικό τομέα αποσκοπούν στη συμπλήρωση των δράσεων που αναπτύσσονται στα κράτη μέλη και ότι, για το σκοπό αυτό, η δράση της Κοινότητας  πρέπει να καθιστά δυνατό να δοθεί προστιθέμενη αξία στις προσπάθειες που καταβάλλονται στα κράτη μέλη- ότι, περαιτέρω, οι κοινοτικές προσπάθειες στον τομέα της Ε& ΤΑ θα πρέπει να συγκεντρώνονται σε δραστηριότητες προσεκτικά επιλεγμένες σύμφωνα με σαφώς  καθορισμένα κριτήρια- ότι η κοινοτική έρευνα εξυπηρετεί αποκλειστικά ειρηνικούς σκοπούς, σύμφωνα με το άρθρο 2 της συνθήκης- ότι οι κοινοτικές ερευνητικές δραστηριότητες θα πρέπει να συνεχίσουν να επικεντρώνονται στη γενική και την προανταγωνιστική έρευνα- ότι η Κοινότητα θα πρέπει να υποστηρίζει μόνο τις ερευνητικές δραστηριότητες υψηλής ποιότητας- ότι είναι σκόπιμο να συνεχισθούν οι ερευνητικές δραστηριότητες στους τομείς της πυρηνικής σχάσης και της ελεγχόμενης θερμοπυρηνικής σύντηξης- ότι οι δραστηριότητες αυτές αναπτύσσονται μέσω ειδικών προγραμμάτων που βασίζονται στη συνεργασία με τις  επιχειρήσεις, τα ερευνητικά κέντρα και τα πανεπιστήμια, καθώς και μεταξύ τους- ότι ενδείκνυται να προαχθεί η συνεργασία επί θεμάτων κοινοτικής έρευνας με τις τρίτες χώρες και τους διεθνείς οργανισμούς- ότι, στο συγκεκριμένο πεδίο δραστηριοτήτων, πρέπει η Κοινότητα να συνεχίσει να διαδραματίζει σημαντικό διεθνή ρόλο στον τομέα της  ασφάλειας της πυρηνικής σχάσης, ιδίως έναντι των χωρών της Κεντρικής και Ανατολικής Ευρώπης και των κρατών της πρώην ΕΣΣΔ- ότι, επίσης, ενδείκνυται να συνεχισθούν οι δραστηριότητες διεθνούς συνεργασίας με τις τρίτες χώρες στον τομέα της ελεγχόμενης  θερμοπυρηνικής σύντηξης στις περιπτώσεις που αυτό κρίνεται πρόσφατο- ότι είναι σκόπιμο να ενισχυθεί συστηματικά η συμπληρωματικότητα και να διασφαλισθεί καλύτερη διασύνδεση μεταξύ των δραστηριοτήτων της Κοινότητας και των ερευνητικών δραστηριοτήτων που  αναπτύσσονται στο πλαίσιο ειδικευμένων διεθνών οργανισμών- ότι θα πρέπει να επιζητηθεί η συνέργεια με άλλα κοινοτικά μέσα (π.χ. PHARE, TACIS)- ότι κρίνεται σκόπιμο να προαχθεί η διάδοση και η αξιοποίηση των αποτελεσμάτων της κοινοτικής έρευνας- ότι η συνθήκη περιέχει συγκεκριμένες διατάξεις όσον αφορά τη διάδοση των γνώσεων, που εφαρμόζονται ιδίως για τα προγράμματα πυρηνικής έρευνας- ότι επιβάλλεται επίσης να προαχθεί η τόνωση της επιμόρφωσης και της κινητικότητας των ερευνητών, και ιδίως των νέων ερευνητών, μέσα στην Κοινότητα- ότι το Κοινό Κέντρο Ερευνών (ΚΚΕρ) καλείται να συμβάλει στην εφαρμογή του προγράμματος-πλαισίου, ιδίως στους τομείς όπου διαθέτει τις κατάλληλες δυνατότητες για να προσφέρει αμερόληπτη και ανεξάρτητη εμπειρογνωμοσύνη προς όφελος των κοινοτικών  πολιτικών- ότι το ΚΚΕρ θα ανταγωνίζεται όλο και περισσότερο για τα κεφάλαια που είναι διαθέσιμα μέσω εμμέσων δράσεων- ότι το Ευρωπαϊκό Συμβούλιο της 12ης Δεκεμβρίου 1992 στο Εδιμβούργο δήλωσε ότι η ανάπτυξη των δαπανών για την Ε& Α θα πρέπει να συμβιβάζεται με τη συνολική ανάπτυξη των δαπανών για τις εσωτερικές πολιτικές της κατηγορίας 3 των δημοσιονομικών προοπτικών  και να κυμαίνεται μεταξύ του ημίσεως και των δύο τρίτων του συνολικού ποσού- ότι η εφαρμογή του προγράμματος-πλαισίου πραγματοποιείται μέσω ειδικών προγραμμάτων- ότι πρέπει να ενταθούν και να επεκταθούν η αξιολόγηση και η παρακολούθηση προκειμένου να μεγιστοποιείται η αποτελεσματικότητα της πολιτικής E& TA- ότι είναι σκόπιμο, να παρακολουθείται διαρκώς και συστηματικά, η πρόοδος της υλοποίησης του προγράμματος-πλαισίου- ότι η Επιτροπή πρέπει να υποβάλλει κάθε χρόνο έκθεση προς το Ευρωπαϊκό Κοινοβούλιο και το Συμβούλιο σχετικά με την υλοποίηση των  δραστηριοτήτων που διεξάγονται δυνάμει του εν λόγω προγράμματος-πλαισίου- ότι θα πρέπει να προβλεφθεί ανεξάρτητη αξιολόγηση της διαχείρισής του και των αποτελεσμάτων των αναληφθεισών δράσεων, πριν από την υποβολή εκ μέρους της Επιτροπής της πρότασης για  το επόμενο πρόγραμμα-πλαίσιο- ότι, με την επιφύλαξη της εγγραφής των αναγκαίων ποσών για την εκτέλεση των προγραμμάτων στο πλαίσιο της ετήσιας διαδικασίας του προϋπολογισμού, σύμφωνα με το άρθρο 7 παράγραφος 3 της συνθήκης, είναι αναγκαίο να υπολογισθούν τα κοινοτικά χρηματοδοτικά  μέσα που είναι απαραίτητα για την υλοποίηση των προβλεπομένων δραστηριοτήτων- ότι, προκειμένου να εξασφαλιστεί η συνοχή μεταξύ των δραστηριοτήτων έρευνας και εκπαίδευσης που διεξάγονται στα πλαίσια του παρόντος προγράμματος πλαισίου και εκείνων που διεξάγονται δυνάμει της συνθήκης για την ίδρυση της Ευρωπαϊκής Κοινότητας, η  απόφαση σχετικά με το τέταρτο πρόγραμμα-πλαίσιο δραστηριοτήτων της Ευρωπαϊκής Κοινότητας στον τομέα της E& TA, θα πρέπει να εγκριθεί ταυτόχρονα με το παρόν πρόγραμμα πλαίσιο και για την ίδια χρονική περίοδο- ότι ζητήθηκε από την Επιτροπή η γνώμη της επιστημονικής και τεχνικής επιτροπής, η οποία γνωμοδότησε σχετικά,  ΑΠΟΦΑΣΙΖΕΙ:   Άρθρο 1  1. Εγκρίνεται, για την περίοδο 1994 έως 1998, πολυετές πρόγραμμα-πλαίσιο κοινοτικών δραστηριοτήτων έρευνας και εκπαίδευσης στον πυρηνικό τομέα.  2. Το πρόγραμμα-πλαίσιο περιλαμβάνει το σύνολο των δραστηριοτήτων έρευνας και τεχνολογικής ανάπτυξης, περιλαμβανομένων των σχεδίων επίδειξης, διεθνούς συνεργασίας, διάδοσης και βελτιστοποίησης των αποτελεσμάτων, καθώς και εκπαίδευσης, στους ακόλουθους  τομείς:  - ασφάλεια της πυρηνικής σχάσης,  - ελεγχόμενη θερμοπυρηνική σύντηξη.  3. Με την επιφύλαξη του άρθρου 7 παράγραφος 3 της συνθήκης ΕΚ, το ποσό που κρίνεται αναγκαίο για τη χρηματοδοτική συμμετοχή της Κοινότητας στο εν λόγω πρόγραμμα-πλαίσιο ανέρχεται σε 1 254 εκατομμύρια Ecu. Από το ποσό αυτό, το ενδεικτικό ποσό για την  περίοδο 1997-1998 θα είναι 637 εκατομμύρια Ecu. Το αργότερο έως τις 30 Ιουνίου 1996, βάσει μιας αξιολόγησης της πορείας εφαρμογής του προγράμματος-πλαισίου, της συμβολής του στην ανταγωνιστικότητα της κοινοτικής βιομηχανίας σε διεθνές επίπεδο, της  σχέσης κόστους/ωφελείας και της εξέλιξης των δημοσιονομικών προοπτικών της Ευρωπαϊκής Ένωσης, το Συμβούλιο, σύμφωνα με τη διαδικασία του άρθρου 7 της συνθήκης, θα αναθεωρήσει το προαναφερόμενο ποσό, με ενδεχόμενο αύξησής του σε 1 359 εκατομμύρια Ecu.  Η ενδεικτική κατανομή μεταξύ των δύο ανωτέρω τομέων παρατίθεται στο παράρτημα Ι.  4. Τα κριτήρια επιλογής των δραστηριοτήτων, που πρέπει να χρησιμοποιούνται κατά την εφαρμογή του προγράμματος-πλαισίου, καθορίζονται στο παράρτημα ΙΙ.  5. Οι επιστημονικοί και τεχνολογικοί στόχοι που πρέπει να επιτευχθούν από τις δραστηριότητες, σύμφωνα με τα προαναφερθέντα κριτήρια, καθορίζονται στο παράρτημα ΙΙΙ, όπου δίδονται και οι βασικές κατευθύνσεις.   Άρθρο 2  Το πρόγραμμα-πλαίσιο εφαρμόζεται μέσω ειδικών προγραμμάτων. Αυτά τα προγράμματα εγκρίνονται σύμφωνα με το άρθρο 7 της συνθήκης. Κάθε ειδικό πρόγραμμα ορίζει τους συγκεκριμένους στόχους του, σύμφωνα με τους προσανατολισμούς των ερευνητικών και  τεχνολογικών στόχων που περιγράφονται στο παράρτημα ΙΙΙ, ορίζει τις λεπτομέρειες εφαρμογής του, καθορίζει τη διάρκειά του και προβλέπει τα μέσα που κρίνονται απαραίτητα για την πραγματοποίησή του.  Για την εφαρμογή του παρόντος προγράμματος-πλαισίου, είναι δυνατόν να υπάρξουν συμφωνίες συνεργασίας με τρίτες χώρες ή διεθνείς οργανισμούς σύμφωνα με το άρθρο 101 της συνθήκης.   Άρθρο 3  Οι λεπτομερείς όροι της χρηματοδοτικής συμμετοχής της Κοινότητας στο εν λόγω πρόγραμμα-πλαίσιο είναι οι όροι που προβλέπονται από τις ειδικές διατάξεις για τη χρηματοδότηση της E& TA, που περιέχονται στο δημοσιονομικό κανονισμό που εφαρμόζεται  επί του γενικού προϋπολογισμού των Ευρωπαϊκών Κοινοτήτων, όπως συμπληρώνονται από το παράρτημα IV της παρούσας απόφασης.   Άρθρο 4  1. Η Επιτροπή, με κατάλληλη υποστήριξη από ανεξάρτητους εξωτερικούς εμπειρογνώμονες, παρακολουθεί, διαρκώς και συστηματικά, την πρόοδο της υλοποίησης του προγράμματος-πλαισίου έναντι των κριτηρίων και στόχων που περιγράφονται στα παραρτήματα ΙΙ  και ΙΙΙ. Εξετάζει, ιδίως, κατά πόσον οι στόχοι, οι προτεραιότητες και τα χρηματοδοτικά μέσα ανταποκρίνονται στην εξέλιξη της κατάστασης. Υποβάλλει, κατά περίπτωση, προτάσεις για την προσαρμογή ή τη συμπλήρωση του προγράμματος-πλαισίου σύμφωνα με τα  αποτελέσματα της εξέτασης αυτής.  Η Επιτροπή υποβάλλει κάθε χρόνο έκθεση προς το Ευρωπαϊκό Κοινοβούλιο και το Συμβούλιο σχετικά με την εκτέλεση των δραστηριοτήτων που διεξάγονται δυνάμει του παρόντος λόγω προγράμματος-πλαισίου.  2. Η Επιτροπή αναθέτει σε ανεξάρτητους, καταλλήλως ειδικευμένους, εμπειρογνώμονες την αξιολόγηση της διαχείρισης και της προόδου των κοινοτικών δραστηριοτήτων που έχουν διεξαχθεί κατά τα πέντε έτη πριν από την αξιολόγηση αυτή. Η Επιτροπή κοινοποιεί την  αξιολόγηση αυτή, συνοδευόμενη από σχετικά συμπεράσματα στο Ευρωπαϊκό Κοινοβούλιο, το Συμβούλιο και την Οικονομική και Κοινωνική Επιτροπή, πριν υποβάλει την πρότασή της για το επόμενο πρόγραμμα-πλαίσιο.  3. Προκειμένου, μεταξύ άλλων, να διασφαλιστεί η αποτελεσματική από απόψεως κόστους εφαρμογή του προγράμματος-πλαισίου, κάθε ειδικό πρόγραμμα θα προβλέπει τη συστηματική παρακολούθηση με κατάλληλη υποστήριξη από ανεξάρτητους εξωτερικούς εμπειρογνώμονες  και, μετά την ολοκλήρωσή τους ανεξάρτητη αξιολόγηση όσον αφορά τους συγκεκριμένους στόχους που αναφέρονται στο άρθρο 2- οι διαδικασίες της εν λόγω αξιολόγησης θα καθορίζονται στην απόφαση εκάστου ειδικού προγράμματος.  Λουξεμβούργο, 26 Απριλίου 1994.  Για το Συμβούλιο Ο Πρόεδρος Γ. ΜΩΡΑΪΤΗΣ  (1) ΕΕ αριθ. C 230 της 26. 8. 1993, σ. 35.  (2) ΕΕ αριθ. C 329 της 6. 12. 1993, σ. 328.  (3) ΕΕ αριθ. C 34 της 2. 2. 1994, σ. 90.  (4) ΕΕ αριθ. L 117 της 8. 5. 1990, σ. 28.  (5) ΕΕ αριθ. L 69 της 20. 3. 1993, σ. 43.      ΠΑΡΑΡΤΗΜΑ Ι    ΠΡΟΓΡΑΜΜΑ-ΠΛΑΙΣΙΟ (1994-1998): ΠΟΣΟ ΚΑΙ ΕΝΔΕΙΚΤΙΚΗ ΚΑΤΑΝΟΜΗ  "" ID="1">Ασφάλεια πυρηνικής σχάσης> ID="2">414"> ID="1">Ελεγχόμενη θερμοπυρηνική σύντηξη> ID="2">840"> ID="1">Ποσό που κρίνεται αναγκαίο > ID="2">1 254 (1) (2) ""> (1) Εκ των οποίων 300 εκατομμύρια Ecu για τον επιχειρησιακό προϋπολογισμό του ΚΚΕρ κατανεμημένα ως εξής: ασφάλεια πυρηνικής σχάσης 254 εκατομμύρια Ecu και ελεγχόμενη θερμοπυρηνική σύντηξη 46 εκατομμύρια Ecu.  (2) Με την πιθανότητα αύξησης σε 1 359 εκατομμύρια Ecu, σύμφωνα με το άρθρο 1 παράγραφος 3.      ΠΑΡΑΡΤΗΜΑ ΙΙ   ΚΡΙΤΗΡΙΑ ΕΠΙΛΟΓΗΣ ΓΙΑ ΤΙΣ ΚΟΙΝΟΤΙΚΕΣ ΔΡΑΣΤΗΡΙΟΤΗΤΕΣ  Οι κοινοτικές δραστηριότητες που αφορούν την έρευνα, την εκπαίδευση και την επίδειξη στον πυρηνικό τομέα θα πρέπει να συμπληρώνουν τις δραστηριότητες που αναλαμβάνουν τα κράτη μέλη και να  επικεντρώνονται σε σαφώς καθορισμένους στόχους. Τα προγράμματα θα επιλέγονται με βάση την επιστημονική και τεχνική τους αρτιότητα. Οι δραστηριότητες θα πρέπει:  - να ισχυροποιούν την τεχνολογική βάση της κοινοτικής βιομηχανίας και να την εφοδιάζουν με τη γνώση και τεχνογνωσία που απαιτείται για να καταστεί ανταγωνιστικότερη σε διεθνές επίπεδο,  ή/και - να συμβάλουν στην υλοποίηση των πολιτικών που προβλέπει η συνθήκη.  Η Κοινότητα αναλαμβάνει δράση, σύμφωνα με την αρχή της επικουρότητας, μόνον εάν και εφόσον οι στόχοι δεν μπορούν να επιτευχθούν επαρκώς από τα κράτη μέλη, και συνεπώς, λόγω της κλίμακας ή των αποτελεσμάτων της προτεινόμενης δράσης, μπορούν να  επιτευχθούν από την Κοινότητα.  Καμία δράση που αναλαμβάνει η Κοινότητα δεν προχωρεί πέρα από όσον είναι απαραίτητο για την επίτευξη των στόχων της συνθήκης.  Οι δραστηριότητες θα πρέπει να συμβάλλουν στην επίτευξη των γενικών στόχων της Κοινότητας, συμβάλλοντας έτσι στον εφοδιασμό με ενέργεια και στη βελτίωση της ποιότητας ζωής των πολιτών της Κοινότητας.  Οι δραστηριότητες θα πρέπει να επιλέγονται με βάση διεξοδική πρότερη αξιολόγηση. Θα πρέπει να παρέχουν βραχυπρόθεσμα ή μακροπρόθεσμα πλεονεκτήματα (προστιθέμενη αξία) και να συμβάλλουν στη μεγιστοποίηση σχέσης κόστους-αποτελεσματικότητας, ενώ τα μέσα θα  πρέπει να είναι ανάλογα με τους καθοριζόμενους στόχους. Οι επιστημονικές δραστηριότητες θα πρέπει να συνεχίζουν να επικεντρώνονται στη γενική και την προανταγωνιστική έρευνα στους τομείς που ορίζονται στο παράρτημα Ι της συνθήκης.  Ειδικότερα, τα ακόλουθα κριτήρια θα πρέπει να χρησιμοποιηθούν για να δικαιολογήσουν την κοινοτική δράση:  - έρευνα, σε πολύ μεγάλη κλίμακα, για την οποία τα κράτη μέλη από μόνα τους δεν θα μπορούσαν ή με δυσκολία θα μπορούσαν να παράσχουν την απαιτούμενη χρηματοδότηση και προσωπικό,  - έρευνα της οποίας η κοινή εκτέλεση θα προσέφερε σαφή πλεονεκτήματα, ακόμη και αφού ληφθούν υπόψη οι επιπλέον δαπάνες που είναι εγγενείς σε κάθε διεθνή συνεργασία,  - έρευνα η οποία λόγω της συμπληρωματικότητας της εργασίας που γίνεται σε εθνικό επίπεδο σε τμήμα ενός δεδομένου κλάδου, επιτρέπει την επίτευξη σημαντικών αποτελεσμάτων συνολικά για την Κοινότητα, στην περίπτωση προβλημάτων των οποίων η λύση απαιτεί  έρευνα σε ευρεία κλίμακα, ιδίως γεωγραφική,  - έρευνα που συνεισφέρει στην υλοποίηση της εσωτερικής αγοράς και έρευνα προς την κατεύθυνση της θέσπισης ενιαίων προτύπων και προδιαγραφών, σε τομείς όπου η ανάγκη αυτή είναι αισθητή,  - έρευνα που συμβάλλει στην ενίσχυση της οικονομικής συνοχής της Κοινότητας και στην προώθηση της γενικής αρμονικής ανάπτυξής της, ενώ παραμένει συμβατή με την αναζήτηση της επιστημονικής και τεχνικής ποιότητας,  - ερευνητικές δράσεις οι οποίες συμβάλλουν στην κινητοποίηση ή τη βελτίωση του ευρωπαϊκού επιστημονικού και τεχνικού δυναμικού και δράσεις οι οποίες βελτιώνουν το συντονισμό μεταξύ των εθνικών προγραμμάτων Ε& ΤΑ, μεταξύ των εθνικών και των κοινοτικών  προγραμμάτων Ε& ΤΑ και μεταξύ των κοινοτικών προγραμμάτων και του έργου που εκτελείται σε άλλους διεθνείς χώρους.     ΠΑΡΑΡΤΗΜΑ ΙΙΙ   Επιστημονικοί και τεχνολογικοί στόχοι  Δύο βασικές οδοί θα χρησιμοποιηθούν για την εφαρμογή της πυρηνικής έρευνας και εκπαίδευσης που υποστηρίζει η Κοινότητα: πρώτον, η συγκέντρωση των χρηματοδοτικών πόρων σε ένα περιορισμένο αριθμό θεμάτων επιλεγμένων  βάσει των κριτηρίων που αναφέρονται λεπτομερώς στο παράρτημα ΙΙ (δράσεις με κοινή δαπάνη) και δεύτερον βελτίωση του συντονισμού μεταξύ εθνικών προγραμμάτων E& TA και μεταξύ εθνικών και κοινοτικών προγραμμάτων E& TA με τα κατάλληλα μέσα.  Ειδικότερα, παράλληλα με τα παραδοσιακά δίκτυα που έχουν δημιουργηθεί στα πλαίσια των μέχρι τώρα κοινοτικών δράσεων, θα μπορούσαν να χρησιμοποιηθούν τα ακόλουθα μέσα:  - κονσόρτσιουμ για ολοκληρωμένα προγράμματα σύμφωνα με τις γενικές γραμμές, σε παλαιότερα προγράμματα-πλαίσια, του προγράμματος σύντηξης. Τα κράτη μέλη θα βοηθήσουν την Επιτροπή στον προσδιορισμό των εργαστηρίων ή ινστιτούτων που θα συνεργάζονται σε ένα  ολοκληρωμένο σχέδιο που θα χρηματοδοτείται από κοινούς χρηματοδοτικούς πόρους εντός της Κοινότητας. Ενδέχεται να κληθούν να συμμετάσχουν και άλλοι σημαντικοί ευρωπαϊκοί ερευνητικοί οργανισμοί,  - δίκτυα συνεννόησης που οργανώνει η Επιτροπή σύμφωνα με όσα ήδη πραγματοποιήθηκαν στο παρελθόν π.χ. στα βιοϊατρικά προγράμματα του τρίτου προγράμματος-πλαισίου,  - θεματικά δίκτυα τα οποία θα συγκεντρώνουν για ένα δεδομένο τεχνολογικό ή βιομηχανικό στόχο κατασκευαστές, χρήστες, πανεπιστήμια και ερευνητικά κέντρα προκειμένου να διευκολυνθεί η ολοκλήρωση και η μεταφορά γνώσεων και τεχνολογίας και να εξασφαλιστεί  ότι θα λαμβάνονται υπόψη οι ανάγκες της αγοράς. Θα οργανωθούν με κοινοτική υποστήριξη και τόσο η πρωτοβουλία γι' αυτά όσο και η διαχείρισή τους θα γίνεται από κάτω προς τα πάνω.  Το ΚΚΕρ μπορεί να συμβάλει στην εφαρμογή αυτής της νέας προσέγγισης. Δεδομένου ότι το ίδιο ασχολείται ενεργά με την πυρηνική έρευνα και συμπράττει από κοντά στη χάραξη και την εφαρμογή της κοινοτικής πολιτικής, θα μπορούσε να διαδραματίσει ένα ρόλο,  στους επιστημονικούς και τεχνικούς τομείς τους οποίους καλύπτει, στην οργάνωση δικτύων ή κονσόρτσιουμ που συγκεντρώνουν δημόσια και ιδιωτικά εργαστήρια στα κράτη μέλη.  Επιπλέον το ΚΚΕρ θα ανταγωνίζεται όλο και περισσότερο για τα κεφάλαια που είναι διαθέσιμα βάσει των δραστηριοτήτων του προγράμματος-πλαισίου που δεν υπάγονται σε άμεσες δράσεις.  Όσον αφορά τα σχέδια επίδειξης, ο στόχος είναι να αποδειχθεί η τεχνική βιωσιμότητα μιας νέας τεχνολογίας, και μαζί, εάν αυτό χρειάζεται, τα ενδεχόμενα οικονομικά πλεονεκτήματά της. Τα σχέδια θα είναι προανταγωνιστικά και συνεπώς θα πρέπει να  συγκεντρώνουν την προσοχή τους στην εφαρμογή νέων τεχνολογιών και να συνεπάγονται τη συμμετοχή και των παραγωγών και των χρηστών.  Στις παραγράφους που ακολουθούν ορίζεται το επιστημονικό και τεχνολογικό περιεχόμενο των δράσεων που θα διεξαχθούν και οι λόγοι για τους οποίους περιλαμβάνονται στο πρόγραμμα-πλαίσιο για την περίοδο 1994 έως 1998.  Ασφάλεια πυρηνικής σχάσης Ο στόχος είναι να εξασφαλιστεί η ασφάλεια όλων των δραστηριοτήτων στον πυρηνικό τομέα είτε πρόκειται για την ηλεκτροπαραγωγή με τη βοήθεια αντιδραστήρων σχάσεως είτε για τη χρήση της ραδιενέργειας ή των ιοντιζουσών ακτινοβολιών ή ακόμα για τη φυσική  ραδιενέργεια. Παρά την πρόοδο που έχει επιτελέσει η βιομηχανία ηλεκτροπαραγωγής, το ατύχημα του Τσερνομπίλ κατέστησε εντονότερη την ανάγκη έρευνας σε συγκεκριμένους τομείς σε συνεργασία με τη κοινότητα πυρηνικής ασφάλειας στην Κεντρική και Ανατολική  Ευρώπη. Η πυρηνική επιλογή πρέπει να εδραιωθεί αποδεικνύοντας την ικανότητά μας να την ελέγχουμε σε όλους τους τομείς εφαρμογής. Η επίδειξη αυτή για ικανότητα πλήρους πυρηνικής ασφάλειας θα στραφεί γύρω από τέσσερις κυρίους άξονες:  - την ανάπτυξη δυναμικής προσέγγισης της πυρηνικής ασφάλειας η οποία θα συμβάλει στην εδραίωση, σε παγκόσμιο επίπεδο, κοινών αντιλήψεων όσον αφορά τα θέματα ασφάλειας,  - τη συλλογική χρήση των μεγάλων ευρωπαϊκών εγκαταστάσεων για την καλύτερη κατανόηση των νευραλγικών φαινομένων που σχετίζονται με τον κύκλο του πυρηνικού καυσίμου και τα κατάλοιπα,  - την περαιτέρω ανάπτυξη της τεχνικής των πυρηνικών διασφαλίσεων,  - την ενσωμάτωση της ακτινοπροστασίας σε ένα συνολικό σύστημα προστασίας του ανθρώπου και του περιβάλλοντος.  Όσον αφορά τον πρώτο άξονα, οι τομείς δραστηριοτήτων, που θα διεξαχθούν σε στενή συνεργασία με τους αρμόδιους διεθνείς οργανισμούς, θα αφορούν τη μελέτη νέων συστημάτων ελέγχου και παρακολούθησης, τα φαινόμενα που σχετίζονται με τα σοβαρά ατυχήματα, με  τις επιπτώσεις τους στον άνθρωπο και το περιβάλλον και εργασίες για τα νέα χαρακτηριστικά ασφαλείας των νέων τύπων αντιδραστήρων. Η γήρανση των εγκαταστάσεων και η παρατεταμένη λειτουργία τους απαιτεί συμπληρωματικές μελέτες που θα εκπονηθούν στο  πλαίσιο ερευνητικών δικτύων. Εξετάζεται το ενδεχόμενο έρευνας και συντονισμένων δράσεων, σε συνεργασία με τις εθνικές αρχές, για συγκεκριμένα ζητήματα της διάλυσης εγκαταστάσεων στην Κοινότητα, καθώς και για την αποκατάσταση των χώρων.  Όσον αφορά το δεύτερο άξονα, οι εργασίες στον τομέα του κύκλου των πυρηνικών καυσίμων και των ραδιενεργών καταλοίπων που διεξάγονται, μεταξύ άλλων, από το ΚΚΕρ θα εστιαστούν στα προβλήματα ασφάλειας που αφορούν τα πυρηνικά καύσιμα, στην τελική διάθεση  και στους ακτινίδες. Οι προσεγγίσεις που θα αφορούν το προκανονιστικό στάδιο θα αναπτυχθούν. Η από κοινού χρήση των πειραματικών υπογείων εγκαταστάσεων από τους ερευνητές όλων των κρατών μελών θα πρέπει να ενισχυθεί.  Η έρευνα που διεξάγεται στο ΚΚΕρ στον τομέα ελέγχου των διασφαλίσεων, ειδικότερα στο πλαίσιο των δικτύων στα οποία συμμετέχουν εργαστήρια των κρατών μελών, θα έχει ως στόχο τη συλλογή αποτελεσμάτων ή την ανάπτυξη των νέων τεχνικών που είναι αναγκαίες  για να συνεχισθεί η εξασφάλιση της τήρησης των υποχρεώσεων που αφορούν τις διασφαλίσεις που προβλέπονται από τις συνθήκες, καθώς και για να ενισχυθεί η τήρηση των υποχρεώσεων που απορρέουν από τη συνθήκη για τη μη διάδοση των πυρηνικών όπλων. Εξάλλου,  το ΚΚΕρ θα συνεχίσει να ενισχύει τη διεκπεραίωση των εργασιών που ανήκουν στην αρμοδιότητα της Επιτροπής στον τομέα αυτόν και θα εξακολουθήσει να συμμετέχει στην προσπάθεια για την καθιέρωση ενός συνεπούς και αξιόπιστου διεθνούς συστήματος ελέγχου  διασφαλίσεων σε συνεργασία με το Διεθνή Οργανισμό Ατομικής Ενέργειας (ΔΟΑΕ), καθώς και με τις χώρες που επιθυμούν να συμβάλουν στη δημιουργία αυτού του συστήματος.  Στον τομέα της ακτινοπροστασίας, η καλή κατανόηση των βιολογικών φαινομένων που οφείλονται στην έκθεση σε ακτινοβολίες εξακολουθεί να αποτελεί το κλειδί για την καλύτερη ποσοτικοποίηση των επιπτώσεων των χαμηλών δόσεων ακτινοβολίας, παράλληλα με τις  επιδημιολογικές μελέτες σε μολυσμένες περιοχές. Η μείωση των εκθέσεων κάθε είδος, λαμβάνοντας υπόψη τους κοινωνικούς και οικονομικούς περιορισμούς, παραμένει ο στόχος της προστασίας του ανθρώπου και του περιβάλλοντος. Πρέπει επίσης να γίνουν μελέτες για  την περιβαλλοντική μεταφορά της ραδιενέργειας και να αναπτυχθούν καλύτερες μέθοδοι εκτίμησης της έκθεσης σε αυτήν, προκειμένου να βελτιωθεί η εκτίμηση και η διαχείριση των κινδύνων που συνδέονται με την ιονίζουσα ακτινοβολία, με στόχο να μειωθούν  περαιτέρω ή να προληφθούν τα αρνητικά αποτελέσματα για την υγεία.  Τα προβλήματα από τη ραδιενεργό ρύπανση που οφείλεται σε ατυχήματα ή στις ακατάλληλες λειτουργικές διαδικασίες στις χώρες της Κεντρικής και Ανατολικής Ευρώπης, και ιδίως το Τσερνομπίλ, καθιστούν αναγκαία τη συνεργασία με τις χώρες αυτές. Η δημιουργία  ενός δικτύου διεθνών κέντρων θα προωθήσει τη διεθνή συνεργασία και θα συμβάλει στον καλύτερο συντονισμό των διμερών και διεθνών πρωτοβουλιών.  Όσον αφορά τις πτυχές της ασφάλειας της πυρηνικής σχάσης που ενδιαφέρουν ιδιαίτερα τις χώρες της Κεντρικής και Ανατολικής Ευρώπης και τα ανεξάρτητα κράτη της πρώην ΕΣΣΔ, θα μελετηθεί η δυνατότητα συμμετοχής εργαστηρίων και ερευνητικών ιδρυμάτων αυτών  των χωρών. Για τη διευκόλυνση της συμμετοχής αυτής, μπορεί να διατεθεί κοινοτική χρηματοδότηση. Οι προσήκουσες λεπτομέρειες αυτής της συμμετοχής θα ορίζονται στην απόφαση για το ειδικό πρόγραμμα.  Ελεγχόμενη θερμοπυρηνική σύντηξη Ο μακροπρόθεσμος στόχος της κοινοτικής δράσης, η οποία ενσωματώνει όλες τις ερευνητικές δραστηριότητες στον τομέα της ελεγχόμενης θερμοπυρηνικής σύντηξης με τη βοήθεια της μαγνητικής συγκράτησης που αναλαμβάνονται στα κράτη μέλη (καθώς και τη Σουηδία  και την Ελβετία), είναι η από κοινού κατασκευή προτύπων αντιδραστήρων, οι οποίοι θα είναι ασφαλείς και συμβατοί προς το περιβάλλον, με προσδοκώμενο αποτέλεσμα την κατασκευή οικονομικά βιώσιμων πυρηνοηλεκτρικών σταθμών, ανταποκρινομένων στις ανάγκες των  πιθανών χρηστών. Εν προκειμένω, θα δοθεί ιδιαίτερη προσοχή στους περιορισμούς που επιβάλλονται από τις απαιτήσεις επιχειρήσεων ηλεκτρικής ενέργειας. Η μεγάλη διάρκεια και το εύρος της προσπάθειας που πρέπει να γίνει προτού επιτευχθεί αυτός ο στόχος,  καθιστά αναγκαία την απόλυτη συνοχή του δικτύου των οργανισμών που συμμετέχουν στην κοινοτική δράση και τη μέγιστη δυνατή εκμετάλλευση της συνεργασίας με τα μεγάλα εξωκοινοτικά προγράμματα που αφορούν τη σύντηξη.  Τα προβλήματα ασφαλείας και περιβάλλοντος θα παίξουν κεντρικό ρόλο κατά την κατασκευή των μεγάλων εγκαταστάσεων που αποτελούν μέρος της στρατηγικής για τη δημιουργία ενός πρότυπου αντιδραστήρα. Κατά τη διάρκεια της περιόδου 1994-1998, η ταυτόχρονη  ανάπτυξη τριών θεμάτων δραστηριοτήτων είναι αναγκαία για την υλοποίηση αυτής της στρατηγικής: οι δραστηριότητες "Next Step" που αφορούν τον πρώτο πειραματικό αντιδραστήρα, η βελτίωση του σχεδιασμού φυσικής και τεχνολογίας του πλάσματος με στόχο την  επόμενη φάση που είναι ο αντιδραστήρας επίδειξης και η τεχνολογία που είναι μακροπρόθεσμα αναγκαία, ώστε να επιτευχθεί η εκμετάλλευση της σύντηξης ως ενεργειακής πηγής.  Για την περίοδο 1994-1998, ο στόχος των δραστηριοτήτων "Next Step" θα είναι η κατάρτιση του μηχανολογικού σχεδίου ενός πειραματικού αντιδραστήρα, στο πλαίσιο της διεθνούς τετραμερούς συμφωνίας ITER μεταξύ της Ευρατόμ, της Ιαπωνίας, της Ρωσικής  Ομοσπονδίας και των Ηνωμένων Πολιτειών Αμερικής. Όσον αφορά την Ευρατόμ, οι δραστηριότητες, εκτός από τη συμμετοχή της στη "Joint Central Team", θα συντονίζονται από την ομάδα ΝΕΤ και θα εκτελούνται από τις ενώσεις, τη βιομηχανία (ολοένα περισσότερο),  το JET και το ΚΚΕρ.  Για την κατασκευή του Next Step θα προταθεί ένας συγκεκριμένος τόπος στην Ευρώπη. Η κοινή επιχείρηση JET θα περατωθεί μετά τη φάση λειτουργίας με τρίτιο- η τεχνογνωσία που θα αποκτηθεί θα μεταβιβαστεί αλλού, ιδίως στο ITER- ο διαθέσιμος εξοπλισμός θα  χρησιμοποιηθεί σύμφωνα με ένα από τα οργανωτικά πλαίσια που θα καθοριστούν.  Προτού ληφθεί οριστική απόφαση για τη διάθεση των αναγκαίων χρημάτων για την κατασκευή μηχανής Next Step και καταρχήν το 1996, το αργότερο, θα πρέπει να γίνει μια αυστηρή ανεξάρτητη αξιολόγηση των προοπτικών της σύντηξης που να οδηγήσει σε οριστικά  συμπεράσματα υπό το φως των διαθέσιμων ενδείξεων ουσιαστικής επιτελεσθείσας προόδου προς τον απώτερο στόχο του προγράμματος.  Η βελτιστοποίηση του σχεδιασμού στον οποίο βασίζονται οι αντιδραστήρες tokamak και οι παρεμφερείς διατάξεις θα συνεχιστεί από τις ενώσεις- ενδεχομένως θα είναι αναγκαίος ο εκσυγχρονισμός των εγκαταστάσεων που υπάρχουν και η κατασκευή νέων, όπως ενός  stellarator. Θα μελετηθεί η δυνατότητα να χρησιμοποιηθούν άλλοι τύποι αντιδραστήρων σύντηξης. Οι τεχνολογίες που αναπτύσσονται για μακροπρόθεσμη χρήση θα αφορούν τους μανδύες αναπαραγωγής τριτίου, τα υλικά, την ασφάλεια και τις ανάγκες τηλεχειρισμού  μεγάλης αξιοπιστίας σε συγκεκριμένα περιβάλλοντα αντιδραστήρων- τα ειδικευμένα εργαστήρια και κυρίως αυτό του ΚΚΕρ, θα συμβάλουν ώστε να αποδειχθεί η ασφαλής χρήση του τριτίου.  Η έρευνα θα συνεχίσει να προσανατολίζεται στη θερμοπυρηνική σύντηξη με τη βοήθεια μαγνητικής συγκράτησης. Η υφιστάμενη δραστηριότητα διατήρησης επαφής με άλλες προσεγγίσεις της ελεγχόμενης θερμοπυρηνικής σύντηξης, και ειδικότερα με την αδρανειακή  συγκράτηση, θα συνεχιστεί.  Θα αναπτυχθεί η συνέχεια ανάμεσα στην έρευνα και την εκπαίδευση. Η κινητικότητα των επιστημόνων θα αυξηθεί ιδίως στο πλαίσιο ομίλων ολοκληρωμένων δράσεων στους οποίους συμμετέχουν πολλές ενώσεις για την εκτέλεση κοινών έργων. Η αποκεντρωμένη διαχείριση  του προγράμματος θα διατηρηθεί.     ΠΑΡΑΡΤΗΜΑ IV   ΚΑΝΟΝΕΣ ΧΡΗΜΑΤΟΔΟΤΙΚΗΣ ΣΥΜΜΕΤΟΧΗΣ ΤΗΣ ΚΟΙΝΟΤΗΤΑΣ  1. Η χρηματοδοτική συμμετοχή της Κοινότητας στις δράσεις Ε& ΤΑ που αναπτύσσονται στο πλαίσιο των ειδικών προγραμμάτων είναι η ακόλουθη:  α) Έμμεσες δράσεις - δράσεις επιμερισμένου κόστους με τρίτους (1):  - για τα έργα Ε& ΤΑ, στα οποία συμπεριλαμβάνονται τα έργα "κοινοπραξίες (consortia) ολοκληρωμένων δράσεων": όχι πάνω από 50 % του κόστους του έργου και προοδευτικώς μειούμενη συμμετοχή όσο το έργο είναι εγγύτερα προς την αγορά. Πανεπιστήμια, ανώτατα  εκπαιδευτικά ιδρύματα και άλλα κέντρα ερευνών που δεν χρησιμοποιούν αναλυτική λογιστική προϋπολογισμού τυγχάνουν επιστροφής εξόδων με βάση το 100 % του επιπρόσθετου κόστους,  - για τα θεματικά δίκτυα και την εκπαίδευση και την κινητικότητα των ερευνητών: το 100 % του επιπρόσθετου κόστους,  - για τα προπαρασκευαστικά, συνοδευτικά και υποστηρικτικά μέτρα: μέχρι και 100 % του κόστους του μέτρου,  - συντονισμένες δράσεις:  Για τις συντονισμένες δράσεις, οι οποίες συνίστανται στο συντονισμό σχεδίων Ε& ΤΑ, όπως τα δίκτυα συνεννόησης: μέχρι και 100 % του κόστους του συντονισμού.  β) Άμεσες δράσεις Για τις άμεσες δράσεις που εκτελεί το ΚΚΕρ και συνίστανται σε προγράμματα ή μέρη προγραμμάτων και επιστημονικών και τεχνικών δραστηριοτήτων αναγκαίων για την εφαρμογή της συνθήκης ΕΚΑΕ και τα οποία απαιτούν την ουδετερότητα του ΚΚΕρ.: κανονικά 100 % του  κόστους της έρευνας.  Δεν επιτρέπεται καμία παρέκκλιση από τους παραπάνω γενικούς κανόνες υπό τους όρους που καθορίζονται σε κάθε ειδικό πρόγραμμα.  2. Οι όροι της κοινοτικής συμμετοχής στην κοινή επιχείρηση JET και τις δραστηριότητες ITER καθορίζονται στο ειδικό πρόγραμμα σχετικά με την ελεγχόμενη θερμοπυρηνική σύντηξη.   (1) Το ΚΚΕρ, σε συνεργασία με εταίρους εγκατεστημένους στα κράτη μέλη, μπορεί να συμμετέχει στις δράσεις επιμερισμένου κόστους στην ίδια βάση με τρίτους.


Avis juridique important

|

31995D0462

95/462/ΕΚ: Απόφαση του Συμβουλίου της 30ής Οκτωβρίου 1995 για διορισμό ενός τακτικού και δύο αναπληρωματικών μελών της Επιτροπής των Περιφερειών

Επίσημη Εφημερίδα αριθ. L 267 της 09/11/1995 σ. 0040 - 0040

ΑΠΟΦΑΣΗ ΤΟΥ  ΣΥΜΒΟΥΛΙΟΥ της 30ής Οκτωβρίου 1995 για διορισμό ενός τακτικού και δύο αναπληρωματικών μελών της  Επιτροπής των Περιφερειών (95/462/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 198 Α, την απόφαση του Συμβουλίου της 26ης Ιανουαρίου 1994 περί διορισμού των μελών της Επιτροπής των  Περιφερειών για την περίοδο από τις 26 Ιανουαρίου 1994 μέχρι και τις 25 Ιανουαρίου 1998  (1), Εκτιμώντας: ότι μια έδρα μέλους της εν λόγω Επιτροπής είναι κενή λόγω της παραίτησης του κ. Juan Hormaechea  Cazσn, η οποία κοινοποιήθηκε στο Συμβούλιο στις 10 Οκτωβρίου 1995 7 ότι δύο έδρες αναπληρωματικών μελών της εν λόγω Επιτροπής είναι κενές λόγω των παραιτήσεων των κ.κ.  Josι Ramσn Ruνz Martνnez και Ramσn Ropero Mancera, οι οποίες κοινοποιήθηκαν στο Συμβούλιο στις 10  Οκτωβρίου 1995, Έχοντας υπόψη την πρόταση της ισπανικής κυβέρνησης, ΑΠΟΦΑΣΙΖΕΙ: Άρθρο μόνο Ο κ. Joaquνn Martνnez Sieso διορίζεται μέλος της Επιτροπής των  Περιφερειών σε αντικατάσταση του κ. Juan Hormaechea Cazσn και για το υπόλοιπο διάστημα της θητείας  του, δηλαδή μέχρι τις 25 Ιανουαρίου 1998. Ο κ. Emilio Del Valle Rodrνguez διορίζεται αναπληρωματικό μέλος της Επιτροπής των Περιφερειών σε  αντικατάσταση του κ. Josι Ramσn Ruνz Martνnez και για το υπόλοιπο διάστημα της θητείας του, δηλαδή  έως τις 25 Ιανουαρίου 1998. Ο κ. Ignacio Sαnchez Amor διορίζεται αναπληρωματικό μέλος της Επιτροπής των Περιφερειών σε  αντικατάσταση του κ. Ramσn Ropero Mancera και για το υπόλοιπο διάστημα της θητείας του, δηλαδή έως  τις 25 Ιανουαρίου 1998. Λουξεμβούργο, 30 Οκτωβρίου 1995. Για το Συμβούλιο Ο Πρόεδρος J. SAAVEDRA ACEVEDO


title: 2006/167/ΕΚ: Αποφαση του Συμβουλιου, της  21ης Φεβρουαρίου 2006 , σχετικά με τη σύναψη πρωτοκόλλου της συμφωνίας μεταξύ της Ευρωπαϊκής Κοινότητας και της Δημοκρατίας της Ισλανδίας και του Βασιλείου της Νορβηγίας, περί των κριτηρίων και των μηχανισμών για τον καθορισμό του κράτους που είναι υπεύθυνο για την εξέταση αιτήσεως παροχής ασύλου που υποβάλλεται σε κράτος μέλος, στην Ισλανδία ή τη Νορβηγία   (Κείμενο που παρουσιάζει ενδιαφέρον για τον ΕΟΧ)

text:
               28.2.2006

               EL

               Επίσημη Εφημερίδα της Ευρωπαϊκής Ένωσης

               L 57/15

         ΑΠΟΦΑΣΗ ΤΟΥ ΣΥΜΒΟΥΛΙΟΥ
   της 21ης Φεβρουαρίου 2006
   σχετικά με τη σύναψη πρωτοκόλλου της συμφωνίας μεταξύ της Ευρωπαϊκής Κοινότητας και της Δημοκρατίας της Ισλανδίας και του Βασιλείου της Νορβηγίας, περί των κριτηρίων και των μηχανισμών για τον καθορισμό του κράτους που είναι υπεύθυνο για την εξέταση αιτήσεως παροχής ασύλου που υποβάλλεται σε κράτος μέλος, στην Ισλανδία ή τη Νορβηγία
   (Κείμενο που παρουσιάζει ενδιαφέρον για τον ΕΟΧ)
   (2006/167/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 63 παράγραφος 1 στοιχείο α), σε συνδυασμό με το άρθρο 300 παράγραφος 2 πρώτο εδάφιο πρώτη φράση και παράγραφος 3 πρώτο εδάφιο,
   την πρόταση της Επιτροπής,
   τη γνώμη του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Η Επιτροπή διαπραγματεύθηκε, εξ ονόματος της Ευρωπαϊκής Κοινότητας, με τη Δημοκρατία της Ισλανδίας και το Βασίλειο της Νορβηγίας, ένα πρωτόκολλο της συμφωνίας μεταξύ της Ευρωπαϊκής Κοινότητας και της Δημοκρατίας της Ισλανδίας και του Βασιλείου της Νορβηγίας, περί των κριτηρίων και των μηχανισμών για τον καθορισμό του κράτους που είναι υπεύθυνο για την εξέταση αιτήσεως παροχής ασύλου που υποβάλλεται σε κράτος μέλος, στην Ισλανδία ή τη Νορβηγία.

               (2)

               Το πρωτόκολλο αυτό υπογράφηκε εξ ονόματος της Ευρωπαϊκής Κοινότητας στις 29 Ιουνίου 2005, με την επιφύλαξη ενδεχόμενης σύναψης σε μεταγενέστερη ημερομηνία, σύμφωνα με την απόφαση της 13ης Ιουνίου 2005.

               (3)

               Το πρωτόκολλο αυτό θα πρέπει να εγκριθεί.

               (4)

               Το Ηνωμένο Βασίλειο και η Ιρλανδία, σύμφωνα με το άρθρο 3 του πρωτοκόλλου σχετικά με τη θέση του Ηνωμένου Βασιλείου και της Ιρλανδίας που προσαρτάται στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας, γνωστοποίησαν την επιθυμία τους να συμμετέχουν στη θέσπιση και εφαρμογή της παρούσας απόφασης.

               (5)

               Σύμφωνα με τα άρθρα 1 και 2 του πρωτοκόλλου για τη θέση της Δανίας, που προσαρτάται στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας, η Δανία δεν συμμετέχει στη θέσπιση της παρούσας απόφασης, και συνεπώς δεν δεσμεύεται από αυτήν, ούτε υπόκειται στην εφαρμογή της,

         ΑΠΟΦΑΣΙΣΕ ΤΑ ΑΚΟΛΟΥΘΑ:
   Άρθρο 1
   Το πρωτόκολλο της συμφωνίας μεταξύ της Ευρωπαϊκής Κοινότητας και της Δημοκρατίας της Ισλανδίας και του Βασιλείου της Νορβηγίας, περί των κριτηρίων και των μηχανισμών για τον καθορισμό του κράτους που είναι υπεύθυνο για την εξέταση αιτήσεως παροχής ασύλου που υποβάλλεται σε κράτος μέλος, στην Ισλανδία ή τη Νορβηγία, εγκρίνεται εξ ονόματος της Κοινότητας.
   Το κείμενο του πρωτοκόλλου προσαρτάται στην παρούσα απόφαση.
   Άρθρο 2
   Ο Πρόεδρος του Συμβουλίου προβαίνει στην κοινοποίηση του άρθρου 5 δεύτερο εδάφιο του πρωτοκόλλου (2).
   Άρθρο 3
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 21 Φεβρουαρίου 2006.

            Για το Συμβούλιο

            Η Πρόεδρος

         K. GASTINGER

      (1)  Γνώμη της 13ης Δεκεμβρίου 2005 (δεν έχει ακόμη δημοσιευθεί στην Επίσημη Εφημερίδα).

      (2)  Η ημερομηνία έναρξης ισχύος του πρωτοκόλλου είναι η πρώτη ημέρα του δεύτερου μήνα που έπεται της κοινοποιήσεως από τα συμβαλλόμενα μέρη.
    ---documentbreak---

               28.2.2006

               EL

               Επίσημη Εφημερίδα της Ευρωπαϊκής Ένωσης

               L 57/16

         ΠΡΩΤΌΚΟΛΛΟ
   της συμφωνίας μεταξύ της Ευρωπαϊκής Κοινότητας, της Δημοκρατίας της Ισλανδίας και του Βασιλείου της Νορβηγίας, για τα κριτήρια και τους μηχανισμούς καθορισμού του κράτους που είναι αρμόδιο για την εξέταση αίτησης ασύλου που υποβάλλεται σε κράτος μέλος, ή στην Ισλανδία ή τη Νορβηγία
   Η ΕΥΡΩΠΑΪΚΗ ΚΟΙΝΟΤΗΤΑ,
   και
   H ΔΗΜΟΚΡΑΤΙΑ ΤΗΣ ΙΣΛΑΝΔΙΑΣ,
   και
   ΤΟ ΒΑΣΙΛΕΙΟ ΤΗΣ ΝΟΡΒΗΓΙΑΣ,
   αναφερόμενες στο εξής ως «συμβαλλόμενα μέρη»,
   ΕΧΟΝΤΑΣ ΚΑΤΑ ΝΟΥΝ ότι το πρωτόκολλο για τη θέση της Δανίας, το οποίο προσαρτάται στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας, προβλέπει ότι κανένα μέτρο που θεσπίζεται σύμφωνα με τον τίτλο IV της συνθήκης για την ίδρυση της Ευρωπαϊκής Κοινότητας δεν είναι δεσμευτικό για τη Δανία ούτε εφαρμόζεται σ’ αυτή·
   ΑΝΑΦΕΡΟΜΕΝΕΣ στο άρθρο 12 της συμφωνίας μεταξύ της Ευρωπαϊκής Κοινότητας, της Δημοκρατίας της Ισλανδίας και του Βασιλείου της Νορβηγίας, για τα κριτήρια και τους μηχανισμούς καθορισμού του κράτους που είναι αρμόδιο για την εξέταση αίτησης ασύλου που υποβάλλεται σε κράτος μέλος ή στην Ισλανδία ή στη Νορβηγία (στο εξής αναφερόμενη ως «Συμφωνία μεταξύ της Ευρωπαϊκής Κοινότητας, της Ισλανδίας και της Νορβηγίας»), το οποίο ορίζει ότι το Βασίλειο της Δανίας μπορεί να ζητήσει να συμμετάσχει στη συμφωνία αυτή·
   ΔΙΑΠΙΣΤΩΝΟΝΤΑΣ ότι η Δανία, με επιστολή της 16ης Φεβρουαρίου 2001, ζήτησε να συμμετάσχει στη συμφωνία μεταξύ της Ευρωπαϊκής Κοινότητας, της Ισλανδίας και της Νορβηγίας·
   ΥΠΕΝΘΥΜΙΖΟΝΤΑΣ ότι, σύμφωνα με το άρθρο 12 της συμφωνίας μεταξύ της Ευρωπαϊκής Κοινότητας, της Ισλανδίας και της Νορβηγίας, οι προϋποθέσεις για την εν λόγω συμμετοχή του Βασιλείου της Δανίας καθορίζονται από τα συμβαλλόμενα μέρη, με τη συναίνεση της Δανίας, σε πρωτόκολλο της συμφωνίας αυτής·
   ΕΚΤΙΜΩΝΤΑΣ ότι είναι σκόπιμο, κατά πρώτον, η Δανία και η Κοινότητα να συνάψουν συμφωνία προκειμένου να ρυθμίσουν, ιδίως, ορισμένα θέματα που αφορούν τη δικαιοδοσία του Δικαστηρίου και τον συντονισμό μεταξύ της Κοινότητας και της Δανίας όσον αφορά διεθνείς συμφωνίες·
   ΛΑΜΒΑΝΟΝΤΑΣ ΥΠΟΨΗ τη συμφωνία μεταξύ της Κοινότητας και της Δανίας για τα κριτήρια και τους μηχανισμούς καθορισμού του κράτους που είναι αρμόδιο για την εξέταση αίτησης ασύλου που υποβάλλεται στη Δανία ή σε οποιοδήποτε άλλο κράτος μέλος της Ευρωπαϊκής Ένωσης και το σύστημα «Eurodac» για την αντιπαραβολή δακτυλικών αποτυπωμάτων για την αποτελεσματική εφαρμογή της σύμβασης του Δουβλίνου (στο εξής αναφερόμενη ως «συμφωνία μεταξύ της Ευρωπαϊκής Κοινότητας και της Δανίας»)·
   ΕΚΤΙΜΩΝΤΑΣ ότι είναι, ως εκ τούτου, αναγκαίο να καθορισθούν οι προϋποθέσεις συμμετοχής της Δανίας στη συμφωνία μεταξύ της Ευρωπαϊκής Κοινότητας, της Ισλανδίας και της Νορβηγίας, και ιδίως ότι είναι αναγκαίο να θεσπισθούν τα δικαιώματα και οι υποχρεώσεις μεταξύ της Ισλανδίας, της Νορβηγίας και της Δανίας·
   ΔΙΑΠΙΣΤΩΝΟΝΤΑΣ ότι η έναρξη ισχύος του παρόντος πρωτοκόλλου βασίζεται στη συναίνεση της Δανίας, σύμφωνα με τους συνταγματικούς της κανόνες,
   ΣΥΜΦΩΝΗΣΑΝ ΣΤΙΣ ΑΚΟΛΟΥΘΕΣ ΔΙΑΤΑΞΕΙΣ:
   Άρθρο 1
   Το Βασίλειο της Δανίας συμμετέχει στη συμφωνία μεταξύ της Κοινότητας, της Ισλανδίας και της Νορβηγίας, υπό τους όρους που ορίζονται στη συμφωνία μεταξύ της Ευρωπαϊκής Κοινότητας και της Δανίας και στο παρόν πρωτόκολλο.
   Άρθρο 2
   1.   Οι διατάξεις του κανονισμού «Δουβλίνο ΙΙ» (1), ο οποίος προσαρτάται στο παρόν πρωτόκολλο και αποτελεί αναπόσπαστο μέρος του, καθώς και τα εκτελεστικά του μέτρα, τα οποία υιοθετούνται σύμφωνα με το άρθρο 27 παράγραφος 2 του κανονισμού «Δουβλίνο ΙΙ», εφαρμόζονται βάσει του διεθνούς δικαίου στις σχέσεις μεταξύ της Δανίας, αφενός, και της Ισλανδίας και της Νορβηγίας, αφετέρου.
   2.   Οι διατάξεις του κανονισμού «Eurodac» (2), ο οποίος προσαρτάται στο παρόν πρωτόκολλο και αποτελεί αναπόσπαστο μέρος του, καθώς και τα εκτελεστικά του μέτρα, τα οποία υιοθετούνται σύμφωνα με το άρθρο 22 ή το άρθρο 23 παράγραφος 2 του κανονισμού «Eurodac», εφαρμόζονται βάσει του διεθνούς δικαίου στις σχέσεις μεταξύ της Δανίας, αφενός, και της Ισλανδίας και της Νορβηγίας, αφετέρου.
   3.   Οι τροποποιήσεις των αναφερόμενων στις παραγράφους 1 και 2 πράξεων οι οποίες κοινοποιούνται από τη Δανία στην Επιτροπή σύμφωνα με το άρθρο 3 της συμφωνίας μεταξύ της Ευρωπαϊκής Κοινότητας και της Δανίας, και των πράξεων οι οποίες κοινοποιούνται από την Ισλανδία και τη Νορβηγία στην Επιτροπή βάσει του άρθρου 4 της συμφωνίας μεταξύ της Ευρωπαϊκής Κοινότητας, της Ισλανδίας και της Νορβηγίας, εφαρμόζονται βάσει του διεθνούς δικαίου στις σχέσεις μεταξύ της Δανίας, αφενός, και της Ισλανδίας και της Νορβηγίας, αφετέρου.
   4.   Τα εκτελεστικά μέτρα τα οποία υιοθετούνται σύμφωνα με το άρθρο 27 παράγραφος 2 του κανονισμού «Δουβλίνο ΙΙ» και τα εκτελεστικά μέτρα τα οποία υιοθετούνται σύμφωνα με το άρθρο 22 ή το άρθρο 23 παράγραφος 2 του κανονισμού «Eurodac» και τα οποία κοινοποιούνται από τη Δανία στην Επιτροπή σύμφωνα με το άρθρο 4 της συμφωνίας μεταξύ της Ευρωπαϊκής Κοινότητας και της Δανίας καθώς και τα μέτρα που κοινοποιούνται από την Ισλανδία και τη Νορβηγία στην Επιτροπή σύμφωνα με το άρθρο 4 της συμφωνίας μεταξύ της Ευρωπαϊκής Κοινότητας, της Ισλανδίας και της Νορβηγίας εφαρμόζονται βάσει του διεθνούς δικαίου στις σχέσεις μεταξύ της Δανίας αφενός, και της Ισλανδίας και της Νορβηγίας αφετέρου.
   Άρθρο 3
   Η Ισλανδία και η Νορβηγία έχουν τη δυνατότητα να υποβάλλουν υπομνήματα ή γραπτές παρατηρήσεις στο Δικαστήριο, εφόσον δικαστήριο της Δανίας έχει υποβάλλει στο Δικαστήριο αίτηση εκδόσεως προδικαστικής αποφάσεως σύμφωνα με το άρθρο 6 παράγραφος 1 της συμφωνίας μεταξύ της Ευρωπαϊκής Κοινότητας και της Δανίας.
   Άρθρο 4
   1.   Σε περίπτωση καταγγελίας εκ μέρους της Νορβηγίας ή της Ισλανδίας σχετικά με την εφαρμογή ή την ερμηνεία του παρόντος πρωτοκόλλου από τη Δανία, η Νορβηγία ή η Ισλανδία έχουν τη δυνατότητα να ζητούν την επίσημη εγγραφή του θέματος ως αντικείμενο διαφοράς στην ημερήσια διάταξη της Μεικτής Επιτροπής.
   2.   Σε περίπτωση καταγγελίας εκ μέρους της Δανίας σχετικά με την εφαρμογή ή την ερμηνεία του παρόντος πρωτοκόλλου από τη Νορβηγία ή την Ισλανδία, η Δανία έχει τη δυνατότητα να ζητεί από την Επιτροπή την επίσημη εγγραφή του θέματος ως αντικείμενο διαφοράς στην ημερήσια διάταξη της Μεικτής Επιτροπής. Το θέμα εγγράφεται στην ημερήσια διάταξη από την Επιτροπή.
   3.   Η Μεικτή Επιτροπή έχει 90 ημέρες από την ημερομηνία έγκρισης της ημερήσιας διάταξης στην οποία έχει εγγραφεί το αντικείμενο διαφοράς, προκειμένου να διευθετήσει τη διαφορά. Για τον σκοπό αυτό, η Δανία μπορεί να υποβάλλει παρατηρήσεις στη Μεικτή Επιτροπή.
   4.   Σε περίπτωση διευθέτησης της διαφοράς από τη Μεικτή Επιτροπή κατά τρόπο που απαιτεί εφαρμογή στη Δανία, η Δανία κοινοποιεί στα μέρη, εντός της προθεσμίας που προβλέπεται στην παράγραφο 3, κατά πόσον θα εφαρμόσει το περιεχόμενο της διευθέτησης. Σε περίπτωση που η Δανία κοινοποιήσει την απόφασή της να μην εφαρμόσει το περιεχόμενο της διευθέτησης, εφαρμόζεται η παράγραφος 5.
   5.   Σε περίπτωση που η διαφορά δεν μπορεί να επιλυθεί από τη Μεικτή Επιτροπή εντός της προθεσμίας που προβλέπεται στην παράγραφο 3, τηρείται περαιτέρω προθεσμία 90 ημερών για την επίτευξη οριστικής διευθέτησης. Εάν η Μεικτή Επιτροπή δεν έχει λάβει απόφαση μέχρι το τέλος της προθεσμίας αυτής, το παρόν πρωτόκολλο θεωρείται ότι παύει να ισχύει την τελευταία ημέρα της προθεσμίας αυτής.
   Άρθρο 5
   Το παρόν πρωτόκολλο υπόκειται σε επικύρωση ή έγκριση από τα συμβαλλόμενα μέρη. Οι πράξεις επικύρωσης ή έγκρισης κατατίθενται στον Γενικό Γραμματέα του Συμβουλίου, ο οποίος ενεργεί ως θεματοφύλακας.
   Το παρόν πρωτόκολλο τίθεται σε ισχύ την πρώτη μέρα του δεύτερου μήνα μετά την κοινοποίηση από τα συμβαλλόμενα μέρη της ολοκλήρωσης των διαδικασιών που απαιτούνται για τον σκοπό αυτό, αντιστοίχως.
   Για την έναρξη ισχύος του παρόντος πρωτοκόλλου, ο θεματοφύλακας πρέπει να παραλάβει προηγουμένως επίσημη κοινοποίηση από το Βασίλειο της Δανίας με την οποία η Δανία να συναινεί στις διατάξεις που περιέχονται στο παρόν πρωτόκολλο και να δηλώνει ότι θα εφαρμόζει τις διατάξεις που αναφέρονται στο άρθρο 2 στις αμοιβαίες σχέσεις της με την Ισλανδία και τη Νορβηγία.
   Άρθρο 6
   Κάθε συμβαλλόμενο μέρος μπορεί να καταγγείλει το παρόν πρωτόκολλο με γραπτή δήλωσή του στον θεματοφύλακα. Η δήλωση αυτή παράγει αποτελέσματα έξι μήνες μετά την κατάθεσή της.
   Το παρόν πρωτόκολλο παύει να ισχύει, εάν λήξει η συμφωνία μεταξύ της Κοινότητας και της Δανίας.
   Το παρόν πρωτόκολλο παύει να ισχύει, εάν το καταγγείλει είτε η Κοινότητα είτε η Ισλανδία και η Νορβηγία.

      (1)  Κανονισμός (ΕΚ) αριθ. 343/2003 του Συμβουλίου, της 18ης Φεβρουαρίου 2003, για τη θέσπιση των κριτηρίων και μηχανισμών για τον ορισμό του κράτους μέλους που είναι υπεύθυνο για την εξέταση αίτησης ασύλου που υποβάλλεται σε κράτος μέλος από υπήκοο τρίτης χώρας, (ΕΕ L 50 της 25.2.2003, σ. 1).

      (2)  Κανονισμός (ΕΚ) αριθ. 2725/2000 του Συμβουλίου, της 11ης Δεκεμβρίου 2000, σχετικά με τη θέσπιση του «Eurodac» για την αντιπαραβολή δακτυλικών αποτυπωμάτων για την αποτελεσματική εφαρμογή της σύμβασης του Δουβλίνου (ΕΕ L 316 της 15.12.2000, σ. 1).
   ΠΑΡΑΡΤΗΜΑ ΣΤΟ ΠΡΩΤΟΚΟΛΛΟ
   Κανονισμός (ΕΚ) αριθ. 343/2003 του Συμβουλίου, της 18ης Φεβρουαρίου 2003, για τη θέσπιση των κριτηρίων και μηχανισμών για τον ορισμό του κράτους μέλους που είναι υπεύθυνο για την εξέταση αίτησης ασύλου που υποβάλλεται σε κράτος μέλος από υπήκοο τρίτης χώρας (ΕΕ L 50 της 25.2.2003, σ. 1).
   Κανονισμός (ΕΚ) αριθ. 2725/2000 του Συμβουλίου, της 11ης Δεκεμβρίου 2000, σχετικά με τη θέσπιση του «Eurodac» για την αντιπαραβολή δακτυλικών αποτυπωμάτων για την αποτελεσματική εφαρμογή της σύμβασης του Δουβλίνου (ΕΕ L 316 της 15.12.2000, σ. 1).


title: 2013/695/ΕΕ: Απόφαση του Συμβουλίου, της 25ης Νοεμβρίου 2013 , για την υπογραφή, εξ ονόματος της Ευρωπαϊκής Ένωσης, της συμφωνίας μεταξύ της Ευρωπαϊκής Ένωσης και της Δημοκρατίας του Αζερμπαϊτζάν σχετικά με την απλούστευση της έκδοσης θεωρήσεων

text:
               30.11.2013

               EL

               Επίσημη Εφημερίδα της Ευρωπαϊκής Ένωσης

               L 320/7

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 25ης Νοεμβρίου 2013
   για την υπογραφή, εξ ονόματος της Ευρωπαϊκής Ένωσης, της συμφωνίας μεταξύ της Ευρωπαϊκής Ένωσης και της Δημοκρατίας του Αζερμπαϊτζάν σχετικά με την απλούστευση της έκδοσης θεωρήσεων
   (2013/695/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 77 παράγραφος 2 στοιχείο α) σε συνδυασμό με το άρθρο 218 παράγραφος 5,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Η κοινή δήλωση της συνόδου κορυφής της Βαρσοβίας, της 30ής Σεπτεμβρίου 2011, για την ανατολική εταιρική σχέση επιβεβαιώνει την πολιτική στήριξη για την ενίσχυση της κινητικότητας των πολιτών μέσω της ελευθέρωσης του καθεστώτος θεωρήσεων, καθώς και την πρόθεση να αναληφθούν σταδιακά διαβήματα για την πραγματοποίηση ταξιδιών απαλλαγμένων από την υποχρέωση θεώρησης για τους πολίτες τους σε εύθετο χρόνο.

               (2)

               Στις 19 Δεκεμβρίου 2011 το Συμβούλιο εξουσιοδότησε την Επιτροπή να αρχίσει διαπραγματεύσεις με τη Δημοκρατία του Αζερμπαϊτζάν για συμφωνία μεταξύ της Ευρωπαϊκής Ένωσης και της Δημοκρατίας του Αζερμπαϊτζάν σχετικά με την απλούστευση της έκδοσης θεωρήσεων (η «συμφωνία»). Οι διαπραγματεύσεις περατώθηκαν με επιτυχία και η συμφωνία μονογραφήθηκε στις 29 Ιουλίου 2013.

               (3)

               Η συμφωνία θα πρέπει να υπογραφεί, εξ ονόματος της Ένωσης, υπό την επιφύλαξη της σύναψής της.

               (4)

               Η παρούσα απόφαση αποτελεί ανάπτυξη των διατάξεων του κεκτημένου του Σένγκεν, στο οποίο το Ηνωμένο Βασίλειο δεν συμμετέχει, σύμφωνα με την απόφαση 200/365/ΕΚ του Συμβουλίου (1)· κατά συνέπεια, το Ηνωμένο Βασίλειο δεν συμμετέχει στην έκδοσή της και δεν δεσμεύεται από αυτήν ούτε υπόκειται στην εφαρμογή της.

               (5)

               Η παρούσα απόφαση αποτελεί ανάπτυξη των διατάξεων του κεκτημένου του Σένγκεν στην οποία η Ιρλανδία δεν συμμετέχει, σύμφωνα με την απόφαση 2002/192/ΕΚ του Συμβουλίου (2)· κατά συνέπεια, η Ιρλανδία δεν συμμετέχει στην έκδοσή της και δεν δεσμεύεται από αυτήν ούτε υπόκειται στην εφαρμογή της.

               (6)

               Σύμφωνα με τα άρθρα 2 και 3 του πρωτοκόλλου αριθ. 22 σχετικά με τη θέση της Δανίας, το οποίο έχει προσαρτηθεί στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην έκδοση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Επιτρέπεται, εξ ονόματος της Ένωσης, η υπογραφή της συμφωνίας μεταξύ της Ευρωπαϊκής Ένωσης και της Δημοκρατίας του Αζερμπαϊτζάν σχετικά με την απλούστευση της έκδοσης θεωρήσεων, με την επιφύλαξη της σύναψης της εν λόγω συμφωνίας (3).
   Άρθρο 2
   Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία εξ ονόματος της Ένωσης.
   Άρθρο 3
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 25 Νοεμβρίου 2013.

            Για το Συμβούλιο

            Ο Πρόεδρος

         D. PAVALKIS

      (1)  Απόφαση 2000/365/ΕΚ του Συμβουλίου, της 29ης Μαΐου 2000, σχετικά με το αίτημα του Ηνωμένου Βασιλείου της Μεγάλης Βρετανίας και Βόρειας Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν (ΕΕ L 131 της 1.6.2000, σ. 43).

      (2)  Απόφαση 2002/192/ΕΚ του Συμβουλίου, της 28ης Φεβρουαρίου 2002, σχετικά με το αίτημα της Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν (ΕΕ L 64 της 7.3.2002, σ. 20).

      (3)  Το κείμενο της συμφωνίας θα δημοσιευθεί μαζί με την απόφαση σύναψης.


title: 2012/805/ΕΕ: Απόφαση του Ευρωπαϊκού Κοινοβουλίου, της 23ης Οκτωβρίου 2012 , σχετικά με το κλείσιμο των λογαριασμών του Ευρωπαϊκού Οργανισμού Περιβάλλοντος για το οικονομικό έτος 2010

text:
               20.12.2012

               EL

               Επίσημη Εφημερίδα της Ευρωπαϊκής Ένωσης

               L 350/95

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 23ης Οκτωβρίου 2012
   σχετικά με το κλείσιμο των λογαριασμών του Ευρωπαϊκού Οργανισμού Περιβάλλοντος για το οικονομικό έτος 2010
   (2012/805/ΕΕ)
   ΤΟ ΕΥΡΩΠΑΪΚΌ ΚΟΙΝΟΒΟΎΛΙΟ,

               —

               έχοντας υπόψη τους οριστικούς ετήσιους λογαριασμούς του Ευρωπαϊκού Οργανισμού Περιβάλλοντος για το οικονομικό έτος 2010,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Οργανισμού Περιβάλλοντος για το οικονομικό έτος 2010, συνοδευόμενη από τις απαντήσεις του Οργανισμού (1),

               —

               έχοντας υπόψη τη σύσταση του Συμβουλίου, της 21ης Φεβρουαρίου 2012 (06083/2012 — C7-0051/2012),

               —

               έχοντας υπόψη την απόφασή του, της 10ης Μαΐου 2012 (2), με την οποία αναβάλλεται η απόφαση για την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού Περιβάλλοντος για το οικονομικό έτος 2010, το ψήφισμα που τη συνοδεύει, καθώς και τις απαντήσεις του εκτελεστικού διευθυντή του Οργανισμού,

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (3), και ιδίως το άρθρο 185,

               —

               έχοντας υπόψη τον κανονισμό (ΕΟΚ) αριθ. 1210/90 του Συμβουλίου, της 7ης Μαΐου 1990, για την ίδρυση του Ευρωπαϊκού Οργανισμού Περιβάλλοντος και του Ευρωπαϊκού Δικτύου Πληροφοριών και Παρατηρήσεων σχετικά με το Περιβάλλον (4), και ιδίως το άρθρο 13,

               —

               έχοντας υπόψη τον κανονισμό (ΕΚ) αριθ. 401/2009 του Ευρωπαϊκού Κοινοβουλίου και του Συμβουλίου, της 23ης Απριλίου 2009, για τον Ευρωπαϊκό Οργανισμό Περιβάλλοντος και το Ευρωπαϊκό Δίκτυο Πληροφοριών και Παρατηρήσεων σχετικά με το Περιβάλλον (5), και ιδίως το άρθρο 13,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (6), και ιδίως το άρθρο 94,

               —

               έχοντας υπόψη την κοινή δήλωση για τους αποκεντρωμένους οργανισμούς και την κοινή προσέγγιση η οποία προσαρτάται σε αυτή, που ενέκριναν τον Ιούνιο του 2012 το Ευρωπαϊκό Κοινοβούλιο, το Συμβούλιο και η Επιτροπή, ως αποτέλεσμα των εργασιών της διοργανικής ομάδας εργασίας για τους αποκεντρωμένους οργανισμούς η οποία δημιουργήθηκε τον Μάρτιο του 2009, και ιδίως τα τμήματά τους σχετικά με τη διακυβέρνηση, τη λειτουργία, τον προγραμματισμό, τη λογοδοσία και τη διαφάνεια της κοινής προσέγγισης·

               —

               έχοντας υπόψη το άρθρο 77 και το παράρτημα VI του εσωτερικού κανονισμού του,

               —

               έχοντας υπόψη τη δεύτερη έκθεση της επιτροπής ελέγχου του προϋπολογισμού και τη γνωμοδότηση της επιτροπής περιβάλλοντος, δημόσιας υγείας και Ασφάλειας των τροφίμων (A7-0300/2012),

               1.

               εγκρίνει το κλείσιμο των λογαριασμών του Ευρωπαϊκού Οργανισμού Περιβάλλοντος για το οικονομικό έτος 2010·

               2.

               αναθέτει στον πρόεδρό του να διαβιβάσει την παρούσα απόφαση στην εκτελεστική διευθύντρια του Ευρωπαϊκού Οργανισμού Περιβάλλοντος, στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 366 της 15.12.2011, σ. 57.

      (2)  ΕΕ L 286 της 17.10.2012, σ. 356.

      (3)  ΕΕ L 248 της 16.9.2002, σ. 1.

      (4)  ΕΕ L 120 της 11.5.1990, σ. 1.

      (5)  ΕΕ L 126 της 21.5.2009, σ. 13.

      (6)  ΕΕ L 357 της 31.12.2002, σ. 72.


Avis juridique important

|

32000D0508

Απόφαση αριθ. 508/2000/ΕΚ του Ευρωπαϊκού Κοινοβουλίου και του Συμβουλίου, της 14ης Φεβρουαρίου 2000, για τη θέσπιση του προγράμματος «Πολιτισμός 2000»

Επίσημη Εφημερίδα αριθ. L 063 της 10/03/2000 σ. 0001 - 0009

ΑΠΟΦΑΣΗ αριθ. 508/2000/ΕΚ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥτης 14ης Φεβρουαρίου 2000για τη θέσπιση του προγράμματος "Πολιτισμός 2000"ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 151 παράγραφος 5 πρώτη περίπτωση,την πρόταση της Επιτροπής(1),τη γνώμη της Επιτροπής των Περιφερειών(2),Αποφασίζοντας με τη διαδικασία του άρθρου 251 της συνθήκης, υπό το πρίσμα του κοινού σχεδίου το οποίο ενέκρινε η επιτροπή συνδιαλλαγής στις 9 Δεκεμβρίου 1999(3),Εκτιμώντας τα ακόλουθα:(1) Ο πολιτισμός ενέχει σημαντική εγγενή αξία για όλους τους λαούς της Ευρώπης, αποτελεί καθοριστικό στοιχείο της ευρωπαϊκής ολοκλήρωσης και συμβάλλει στην επιβεβαίωση και τη ζωτικότητα του ευρωπαϊκού κοινωνικού προτύπου καθώς και στην ακτινοβολία της Κοινότητας σε διεθνή κλίμακα.(2) Ο πολιτισμός είναι ταυτόχρονα οικονομικός παράγων και συντελεστής της κοινωνικής ένταξης και της ιδιότητας του πολίτη. Για τον λόγο αυτό, έχει να διαδραματίσει σημαντικό ρόλο ενόψει των νέων προκλήσεων που αντιμετωπίζει η Κοινότητα, όπως η παγκοσμιοποίηση, η κοινωνία της πληροφορίας, η κοινωνική συνοχή και η δημιουργία θέσεων απασχόλησης.(3) Προκειμένου να πληρωθούν οι ανάγκες της πολιτιστικής διάστασης στην Ευρωπαϊκή Ένωση, η Κοινότητα όταν αναλαμβάνει δράσεις, δυνάμει άλλων διατάξεων της συνθήκης πλην του άρθρου 251, λαμβάνει υπόψη της τις πολιτιστικές πτυχές, αποβλέποντας ειδικότερα στο σεβασμό και στην προώθηση της πολυμορφίας των πολιτισμών της. Στο πλαίσιο αυτό, η Επιτροπή θα πρέπει να ενθαρρύνει τη διάδοση των πληροφοριών σχετικά με τις ευκαιρίες που προσφέρονται από τα διαρθρωτικά ταμεία στις βιομηχανίες πολιτιστικών αγαθών, σύμφωνα με τον κανονισμό (ΕΚ) αριθ. 1260/1999 του Συμβουλίου, της 21ης Ιουνίου 1999, περί γενικών διατάξεων για τα διαρθρωτικά ταμεία(4) και να διενεργεί μελέτες για τον σκοπό αυτό.(4) Λόγω της αυξανόμενης σημασίας του πολιτισμού για την ευρωπαϊκή κοινωνία και των προκλήσεων που αντιμετωπίζει η Κοινότητα στο κατώφλι του 21ου αιώνα, είναι σημαντικό να αυξηθεί η αποτελεσματικότητα και η συνοχή των κοινοτικών μέτρων στον τομέα του πολιτισμού, μέσω της θέσπισης ενός ενιαίου πλαισίου προσανατολισμού και προγραμματισμού για την περίοδο 2000-2004, έχοντας κατά νου την ανάγκη να λαμβάνεται περισσότερο υπόψη ο πολιτισμός στις αφορώμενες κοινοτικές πολιτικές· γι' αυτό, με την απόφαση του Συμβουλίου, της 22ας Σεπτεμβρίου 1997, σχετικά με το μέλλον της ευρωπαϊκής πολιτιστικής δράσης(5) ζητείται από την Επιτροπή να υποβάλει προτάσεις για τη θέσπιση ενός ενιαίου μέσου προγραμματισμού και χρηματοδότησης, με σκοπό την εφαρμογή του άρθρου 151 της συνθήκης.(5) Η πλήρης υποστήριξη και συμμετοχή των πολιτών στην ευρωπαϊκή ενοποίηση, απαιτεί να δοθεί μεγαλύτερη έμφαση στις κοινές πολιτιστικές αξίες και ρίζες τους ως καθοριστικό στοιχείο της ταυτότητας και της ένταξής τους σε μια κοινωνία βασισμένη στην ελευθερία, τη δημοκρατία, την ανοχή και την αλληλεγγύη. Θα πρέπει να υπάρξει μεγαλύτερη ισορροπία ανάμεσα στην οικονομική και την πολιτιστική συνιστώσα της Κοινότητας, ώστε οι συνιστώσες αυτές να συμπληρώνονται και να ενισχύονται αμοιβαία.(6) Η συνθήκη αναθέτει στην Ευρωπαϊκή Ένωση αρμοδιότητα να δημιουργήσει ολοένα στενότερη ένωση των λαών της Ευρώπης και να συμβάλει στην ανάπτυξη των πολιτισμών των κρατών μελών, σεβόμενη όμως την εθνική και περιφερειακή πολυμορφία τους, ενώ παράλληλα θα αναδεικνύει την κοινή πολιτιστική τους κληρονομιά. Ιδιαίτερη προσοχή θα πρέπει να δοθεί στην διασφάλιση της θέσης μικρών ευρωπαϊκών πολιτισμών και λιγότερο ευρέως ομιλουμένων γλωσσών.(7) Συνεπώς, η Κοινότητα δεσμεύεται να εργασθεί για την ανάπτυξη ενός ανοικτού και πολύμορφου κοινού πολιτιστικού χώρου για τους λαούς της Ευρώπης, που θα βασίζεται στην τήρηση της αρχής της επικουρικότητας, στη συνεργασία ανάμεσα σε όλους τους φορείς, στον πολιτιστικό τομέα, στη δημιουργία ενός νομοθετικού πλαισίου που θα ευνοεί τις πολιτιστικές δραστηριότητες και θα εξασφαλίζει το σεβασμό της πολιτιστικής πολυμορφίας καθώς και την ενσωμάτωση της πολιτιστικής διάστασης στις κοινοτικές πολιτικές, όπως προβλέπεται στο άρθρο 151 παράγραφος 4 της συνθήκης.(8) Για να καταστεί αυτός ο κοινός για τους λαούς της Ευρώπης πολιτιστικός χώρος ζωντανή πραγματικότητα, είναι ουσιώδες να ενθαρρυνθούν οι δημιουργικές δραστηριότητες, να αξιοποιηθεί η πολιτιστική κληρονομιά ευρωπαϊκού ενδιαφέροντος, να ενθαρρυνθεί η αμοιβαία γνώση του πολιτισμού και της ιστορίας των λαών της Ευρώπης και να εννοηθούν οι πολιτιστικές ανταλλαγές, ώστε να βελτιωθεί η διάδοση των γνώσεων και να ενθαρρυνθούν η συνεργασία και οι δημιουργικές δραστηριότητες.(9) Στο το πλαίσιο αυτό, είναι ανάγκη να προωθηθούν η μεγαλύτερη συνεργασία ανάμεσα στους πολιτιστικούς φορείς, ενθαρρύνοντάς τους να συνάπτουν συμφωνίες συνεργασίας για την υλοποίηση κοινών σχεδίων, η στήριξη ενεργειών με περισσότερο συγκεκριμένους στόχους και με έντονη προβολή σε ευρωπαϊκή κλίμακα, η στήριξη ειδικών και καινοτόμων ενεργειών και η ενθάρρυνση των ανταλλαγών και του διαλόγου για επιλεγμένα θέματα ευρωπαϊκού ενδιαφέροντος.(10) Με τα πολιτιστικά προγράμματα Καλειδοσκόπιο, Ariane και Raphael που περιέχονται, αντίστοιχα, στην απόφαση αριθ. 719/96/ΕΚ(6), την απόφαση αριθ. 2085/97/ΕΚ(7) και την απόφαση αριθ. 2228/97/ΕΚ(8), ολοκληρώθηκε ένα πρώτο θετικό στάδιο υλοποίησης της κοινοτικής δράσης υπέρ του πολιτισμού. Όμως, οι πολιτιστικές προσπάθειες της Κοινότητας θα πρέπει να απλουστευθούν και να ενισχυθούν βάσει των αποτελεσμάτων της αξιολόγησης και των επιτευγμάτων των προαναφερομένων προγραμμάτων.(11) Σύμφωνα με την ανακοίνωση της Επιτροπής "Πρόγραμμα δράσης 2000", θα πρέπει να αυξηθεί η αποτελεσματικότητα των μέτρων σε ευρωπαϊκή κλίμακα, κυρίως με τη συγκέντρωση των διαθέσιμων πόρων για τις εσωτερικές πολιτικές, στις οποίες περιλαμβάνεται και η πολιτιστική δράση.(12) Έχει αποκτηθεί σημαντική πείρα, ιδίως μέσω της αξιολόγησης των πολιτιστικών προγραμμάτων της πρώτης γενιάς, της ευρύτατης διαβούλευσης που πραγματοποιήθηκε με όλα τα ενδιαφερόμενα μέρη και των αποτελεσμάτων του πολιτιστικού φόρουμ της Ευρωπαϊκής Ένωσης, που πραγματοποιήθηκε στις 29 και 30 Ιανουαρίου 1998.(13) Οι πολιτιστικές δραστηριότητες της Κοινότητας θα πρέπει να λαμβάνουν υπόψη την ειδική φύση και, ως εκ τούτου, τις ειδικές ανάγκες κάθε πολιτιστικής περιοχής.(14) Τα συμπεράσματα του Ευρωπαϊκού Συμβουλίου της Κοπεγχάγης, της 21ης και 23ης Ιουνίου 1993, ζητούν το άνοιγμα των κοινοτικών προγραμμάτων στις χώρες της Κεντρικής και Ανατολικής Ευρώπης που έχουν συνάψει συμφωνίες συνδέσεως η Κοινότητα έχει υπογράψει, με ορισμένες τρίτες χώρες, συμφωνίες συνεργασίας που περιέχουν πολιτιστική ρήτρα.(15) Η παρούσα απόφαση θεσπίζει συνεπώς ένα ενιαίο μέσο χρηματοδότησης και προγραμματισμού για την πολιτιστική συνεργασία, με τίτλο πρόγραμμα "Πολιτισμός 2000", για την περίοδο από 1ης Ιανουαρίου 2000 έως 31 Δεκεμβρίου 2004.(16) Η παρούσα απόφαση θεσπίζει, για όλη τη διάρκεια του προγράμματος, χρηματοδοτικό πλαίσιο που αποτελεί προνομιακή αναφορά, κατά την έννοια του σημείου 33 της διοργανικής συμφωνίας μεταξύ του Ευρωπαϊκού Κοινοβουλίου, του Συμβουλίου και της Επιτροπής, της 6ης Μαΐου 1999, για τη δημοσιονομική πειθαρχία και τη βελτίωση της διαδικασίας του προϋπολογισμού(9).(17) Τα απαιτούμενα μέτρα για την εφαρμογή της παρούσας απόφασης, θα πρέπει να θεσπιστούν σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή(10).(18) Σύμφωνα με την αρχή της επικουρικότητας και την αρχή της αναλογικότητας, όπως διατυπώνονται στο άρθρο 5 της συνθήκης, οι στόχοι της παρούσας δράσης δεν μπορούν να επιτευχθούν επαρκώς από τα κράτη μέλη και δύνανται, συνεπώς, λόγω των διαστάσεων ή των αποτελεσμάτων της προβλεπόμενης δράσης, να επιτευχθούν καλύτερα σε κοινοτικό επίπεδο. Η παρούσα απόφαση περιορίζεται στο ελάχιστο αναγκαίο μέτρο για την επίτευξη αυτών των στόχων και δεν υπερβαίνει τα αναγκαία προς τον σκοπό αυτό όρια.(19) Το πρόγραμμα "Πολιτισμός 2000" θα πρέπει να είναι το μοναδικό επιχειρησιακό πρόγραμμα, από το έτος 2000 στο πολιτισμικό πεδίο. Κατά συνέπεια, θα πρέπει να καταργηθεί η απόφαση αριθ. 2228/97/ΕΚ.ΑΠΟΦΑΣΙΖΟΥΝ:Άρθρο 1Διάρκεια και στόχοιΘεσπίζεται, για την περίοδο από 1ης Ιανουαρίου 2000 έως 31 Δεκεμβρίου 2004, ενιαίο μέσο χρηματοδότησης και προγραμματισμού για την πολιτιστική συνεργασία, που στο εξής θα αναφέρεται ως πρόγραμμα "Πολιτισμός 2000".Το πρόγραμμα "Πολιτισμός 2000" συμβάλλει στην προώθηση ενός κοινού για τους λαούς της Ευρώπης πολιτιστικού χώρου. Στο πλαίσιο αυτό, ευνοεί τη συνεργασία ανάμεσα στους καλλιτεχνικούς δημιουργούς, τους πολιτιστικούς φορείς, τους ιδιωτικούς και δημόσιους ανάδοχους, τις δραστηριότητες των πολιτιστικών δικτύων και τους άλλους εταίρους, καθώς και με τα πολιτιστικά ιδρύματα των κρατών μελών και των λοιπών συμμετεχόντων κρατών για την επίτευξη των ακόλουθων στόχων:α) την προώθηση του πολιτιστικού διαλόγου και της αμοιβαίας γνώσης του πολιτισμού και της ιστορίας των ευρωπαϊκών λαών·β) την προώθηση της δημιουργικότητας και τη διασυνοριακή διάδοση του πολιτισμού, την κυκλοφορία των καλλιτεχνών, των δημιουργών και των λοιπών επαγγελματιών και φορέων του πολιτιστικού τομέα καθώς και των έργων τους, με ιδιαίτερη έμφαση στους νέους και στα κοινωνικώς μειονεκτούντα άτομα και στην πολιτισμική πολυμορφία·γ) την ανάδειξη της πολιτιστικής πολυμορφίας και την ανάπτυξη νέων μορφών πολιτιστικής έκφρασης·δ) την κοινή αποδοχή και την προβολή, σε ευρωπαϊκό επίπεδο, της κοινής πολιτιστικής κληρονομιάς πανευρωπαϊκής σημασίας τη διάδοση της τεχνογνωσίας και την προαγωγή ορθών πρακτικών για τη διατήρηση και τη διαφύλαξή της·ε) τη συνεκτίμηση του ρόλου του πολιτισμού στην κοινωνικοοικονομική ανάπτυξη·στ) την ενθάρρυνση του διαπολιτισμικού διαλόγου και των ανταλλαγών μεταξύ ευρωπαϊκών και μη ευρωπαϊκών πολιτισμών·ζ) τη ρητή αναγνώριση του πολιτισμού ως οικονομικού παράγοντα αλλά και ως συντελεστή της κοινωνικής ένταξης και της ιδιότητας του πολίτη·η) τη βελτιωμένη πρόσβαση και συμμετοχή στην πολιτιστική ζωή στην Ευρωπαϊκή Ένωση για όσο το δυνατόν μεγαλύτερο αριθμό πολιτών,Το πρόγραμμα "Πολιτισμός 2000" επιτείνει την αποτελεσματικότητα της σύνδεσης με τα μέτρα που εφαρμόζονται βάσει άλλων κοινοτικών πολιτικών και έχουν επίπτωση στον πολιτισμό.Άρθρο 2Τύποι πολιτιστικών δράσεων και εκδηλώσεωνΟι στόχοι που αναφέρονται στο άρθρο 1, επιτυγχάνονται με τα ακόλουθα μέσα:α) ειδικές καινοτόμες ή/και πειραματικές δράσεις·β) ολοκληρωμένες δράσεις στο πλαίσιο πολυετών και διαρθρωμένων συμφωνιών πολιτιστικής συνεργασίας·γ) ειδικές πολιτιστικές εκδηλώσεις ευρωπαϊκής ή/και διεθνούς εμβέλειας.Οι δράσεις και τα μέτρα για την υλοποίησή τους περιγράφονται στο παράρτημα Ι. Είναι είτε κάθετου χαρακτήρα (όταν αφορούν έναν πολιτιστικό τομέα) είτε οριζόντιου (όταν συνενώνουν περισσότερους πολιτιστικούς τομείς).Άρθρο 3ΠροϋπολογισμόςΤο χρηματοδοτικό πλαίσιο για την εκτέλεση του προγράμματος "Πολιτισμός 2000", για την περίοδο που αναφέρεται στο άρθρο 1, καθορίζεται σε 167 εκατομμύρια ευρώ.Οι ετήσιες πιστώσεις εγκρίνονται από την αρμόδια για τον προϋπολογισμό αρχή εντός των ορίων των δημοσιονομικών προοπτικών.Άρθρο 4Εφαρμογή1. Τα αναγκαία μέτρα για την εφαρμογή της παρούσας απόφασης όσον αφορά τα θέματα που απαριθμούνται κατωτέρω, θεσπίζονται σύμφωνα με τη διαδικασία της διαχειριστικής επιτροπής που αναφέρεται στο άρθρο 5 παράγραφος 2:α) οι προτεραιότητες και οι γενικές κατευθυντήριες γραμμές για όλα τα μέτρα τα περιγραφόμενα στο παράρτημα Ι και το ετήσιο πρόγραμμα που αποτελεί απόρροιά τους·β) η γενική ισορροπία μεταξύ όλων των δράσεων·γ) οι κανόνες και τα κριτήρια επιλογής για τους διάφορους τύπους σχεδίων που περιγράφονται στο παράρτημα Ι (δράσεις Ι.1, Ι.2, και Ι.3)·δ) η εκ μέρους της Κοινότητας χρηματική υποστήριξη (ποσά, διάρκεια, διανομή και δικαιούχοι)·ε) οι λεπτομερείς διαδικασίες της παρακολούθησης και αξιολόγησης του παρόντος προγράμματος, μαζί με τα πορίσματα της κατ' άρθρο 8 έκθεσης αξιολόγησης, καθώς και όσα άλλα μέτρα αναπροσαρμογής του προγράμματος "Πολιτισμός 2000" απορρέουν από την έκθεση αυτή.2. Τα αναγκαία μέτρα για την εφαρμογή της παρούσας απόφασης όσον αφορά όλα τα άλλα θέματα, θεσπίζονται σύμφωνα με τη διαδικασία της συμβουλευτικής επιτροπής που αναφέρεται στο άρθρο 5 παράγραφος 3.Άρθρο 5Επιτροπή1. Η Επιτροπή επικουρείται από επιτροπή.2. Στις περιπτώσεις που γίνεται μνεία της παρούσας παραγράφου, εφαρμόζονται τα άρθρα 4 και 7 της απόφασης 1999/468/ΕΚ, τηρουμένων των διατάξεων του άρθρου 8 της ίδιας απόφασης.Η περίοδος που προβλέπεται στο άρθρο 4 παράγραφος 3 της απόφασης 1999/468/ΕΚ ορίζεται σε δύο μήνες.3. Στις περιπτώσεις που γίνεται μνεία της παρούσας παραγράφου, εφαρμόζονται τα άρθρα 3 και 7 της απόφασης 1999/468/ΕΚ, τηρουμένων των διατάξεων του άρθρου 8 της ίδιας απόφασης.4. Η Επιτροπή θεσπίζει τον εσωτερικό της κανονισμό.Άρθρο 6Συνεκτικότητα και συμπληρωματικότηταΚατά την εφαρμογή του προγράμματος "Πολιτισμός 2000", η Επιτροπή, σε συνεργασία με τα κράτη μέλη, εξασφαλίζει τη γενική συνεκτικότητα και συμπληρωματικότητα προς τις σχετικές κοινοτικές πολιτικές και τις δράσεις που έχουν επιπτώσεις στον πολιτιστικό τομέα. Στο πλαίσιο αυτό, είναι δυνατόν να περιληφθούν συμπληρωματικά σχέδια χρηματοδοτούμενα από άλλα κοινοτικά προγράμματα.Άρθρο 7Τρίτες χώρες και διεθνείς οργανισμοίΤο πρόγραμμα "Πολιτισμός 2000" είναι ανοιχτό στη συμμετοχή των χωρών του Ευρωπαϊκού Οικονομικού Χώρου, καθώς και στη συμμετοχή της Κύπρου και των συνδεδεμένων χωρών της Κεντρικής και Ανατολικής Ευρώπης, σύμφωνα με τους όρους οι οποίοι καθορίζονται στις συμφωνίες συνδέσεως που έχουν συναφθεί ή πρόκειται να συναφθούν με τις χώρες αυτές, ή στα συμπληρωματικά πρωτόκολλα των εν λόγω συμφωνιών, και οι οποίοι αφορούν τη συμμετοχή σε κοινοτικά προγράμματα.Το πρόγραμμα "Πολιτισμός 2000" επιτρέπει επίσης τη συνεργασία με άλλες τρίτες χώρες που έχουν συνάψει συμφωνίες συνδέσεως ή συνεργασίας, οι οποίες περιέχουν πολιτιστικές ρήτρες, μέσω συμπληρωματικών πιστώσεων που χορηγούνται σύμφωνα με διαδικασίες οι οποίες πρόκειται να συμφωνηθούν με τις χώρες αυτές.Το πρόγραμμα "Πολιτισμός 2000" επιτρέπει την από κοινού δράση με διεθνείς οργανισμούς οι οποίοι είναι αρμόδιοι στον τομέα του πολιτισμού, όπως η Unesco ή το Συμβούλιο της Ευρώπης, στο πλαίσιο της από κοινού συνεισφοράς και σύμφωνα με τους διάφορους κανόνες λειτουργίας κάθε ιδρύματος ή οργανισμού, για την υλοποίηση των πολιτιστικών δράσεων και εκδηλώσεων που αναφέρονται στο άρθρο 2.Άρθρο 8Εκτίμηση και εποπτείαΤο αργότερο στις 31 Δεκεμβρίου 2002, η Επιτροπή υποβάλλει στο Ευρωπαϊκό Κοινοβούλιο, το Συμβούλιο, την Οικονομική και Κοινωνική Επιτροπή και την Επιτροπή των Περιφερειών, λεπτομερή έκθεση αξιολόγησης των αποτελεσμάτων του προγράμματος "Πολιτισμός 2000", λαμβανομένων υπόψη των στόχων του, η οποία θα συνοδεύεται, εάν χρειασθεί, από πρόταση για τροποποίηση της παρούσας απόφασης.Με τη λήξη του προγράμματος "Πολιτισμός 2000", η Επιτροπή υποβάλλει στο Ευρωπαϊκό Κοινοβούλιο, στο Συμβούλιο, στην Οικονομική και Κοινωνική Επιτροπή και στην Επιτροπή των Περιφερειών, έκθεση για την εφαρμογή του. Επιπλέον, η Επιτροπή υποβάλλει ετησίως συνοπτική έκθεση προόδου της εφαρμογής του προγράμματος "Πολιτισμός 2000", στο Ευρωπαϊκό Κοινοβούλιο, στο Συμβούλιο και στην Επιτροπή των Περιφερειών.Οι εν λόγω εκθέσεις αξιολόγησης προβάλλουν ειδικότερα τη δημιουργία προστιθέμενης αξίας, πολιτιστικού ιδίως χαρακτήρα, καθώς και τις κοινωνικοοικονομικές συνέπειες της παροχής χρηματοοικονομικής ενίσχυσης από την Κοινότητα.Άρθρο 9ΚατάργησηΗ απόφαση αριθ. 2228/97/ΕΚ καταργείται από 1ης Ιανουαρίου 2000.Άρθρο 10Έναρξη ισχύοςΗ παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Εφαρμόζεται από 1ης Ιανουαρίου 2000.Βρυξέλλες, 14 Φεβρουαρίου 2000.Για το Ευρωπαϊκό ΚοινοβούλιοΗ ΠρόεδροςN. FONTAINEΓια το ΣυμβούλιοΟ ΠρόεδροςJ. GAMA(1) ΕΕ C 211 της 7.7.1998, σ. 18.(2) ΕΕ C 51 της 22.2.1999, σ. 68.(3) Γνώμη του Ευρωπαϊκού Κοινοβουλίου της 5ης Νοεμβρίου 1999 (ΕΕ C 359 της 23.11.1998, σ. 28), κοινή θέση του Συμβουλίου της 28ης Ιουνίου 1999 (ΕΕ C 232 της 13.8.1999, σ. 25) και απόφαση του Ευρωπαϊκού Κοινοβουλίου της 28ης Οκτωβρίου 1999 (δεν έχει ακόμα δημοσιευθεί στην Επίσημη Εφημερίδα). Απόφαση του Συμβουλίου της 24ης Ιανουαρίου 2000 και απόφαση του Ευρωπαϊκού Κοινοβουλίου της 3ης Φεβρουαρίου 2000.(4) ΕΕ L 161 της 26.6.1999, σ. 1.(5) ΕΕ C 305 της 7.10.1997, σ. 1.(6) ΕΕ L 99 της 20.4.1996, σ. 20.(7) ΕΕ L 291 της 24.10.1997, σ. 26.(8) ΕΕ L 305 της 8.11.1997, σ. 31.(9) ΕΕ C 172 της 18.6.1999, σ. 1.(10) ΕΕ L 184 της 17.7.1999, σ. 23.ΠΑΡΑΡΤΗΜΑ ΙΔΡΑΣΤΗΡΙΟΤΗΤΕΣ ΚΑΙ ΕΚΤΕΛΕΣΤΙΚΑ ΜΕΤΡΑ ΓΙΑ ΤΟ ΠΡΟΓΡΑΜΜΑ "ΠΟΛΙΤΙΣΜΟΣ 2000"I. Περιγραφή των δράσεων και εκδηλώσεωνI.1. Ειδικές, καινοτόμες ή/και πειραματικές δράσειςΚάθε έτος, η Κοινότητα στηρίζει εκδηλώσεις και σχέδια που πραγματοποιούνται σε εταιρική βάση ή με τη μορφή δικτύων. Τα εν λόγω σχέδια απαιτούν τη συμμετοχή φορέων τουλάχιστον τριών κρατών που λαμβάνουν μέρος στο πρόγραμμα "Πολιτισμός 2000", βάσει προτεραιοτήτων που καθορίζονται μετά από διαβούλευση με την επιτροπή που προβλέπει το άρθρο 5, υπό την επιφύλαξη προσφοράς συμμετοχής στο πρόγραμμα στις συνδεδεμένες χώρες, σύμφωνα με τις διαδικασίες που προβλέπει το άρθρο 7. Οι εν λόγω δράσεις καλύπτουν κατ' αρχήν περίοδο ενός έτους, με δυνατότητα παράτασης για δύο ακόμη έτη. Οι εν λόγω κάθετες δράσεις (που αφορούν ένα πολιτιστικό τομέα) ή οριζόντιες δράσεις (που συνενώνουν περισσότερους πολιτιστικούς τομείς), θα πρέπει να είναι καινοτόμες ή/και πειραματικές και να στοχεύουν στα πρωτίστως εξής:i) να αποδίδουν κυρίως έμφαση στη διευκόλυνση της πρόσβασης στον πολιτισμό και στην ευρύτερη πολιτιστική συμμετοχή των λαών της Ευρώπης, με όλη την κοινωνική, περιφερειακή και πολιτιστική πολυμορφία τους, ιδίως τους νέους και τους μη προνομιούχους·ii) να ενθαρρύνουν την ανάδειξη και τη διάδοση νέων μορφών έκφρασης, στα πλαίσια των παραδοσιακών πολιτιστικών τομέων και παράλληλα προς αυτούς (όπως η μουσική, οι τέχνες του θεάματος, οι πλαστικές και εικαστικές τέχνες, η φωτογραφία, η αρχιτεκτονική, η λογοτεχνία, το βιβλίο, η ανάγνωση και η πολιτιστική κληρονομιά, στην οποία περιλαμβάνεται και το πολιτιστικό τοπίο, και η πολιτιστική δημιουργία για τα παιδιά)·iii) να υποστηρίζουν τα σχέδια που έχουν ως στόχο τη βελτίωση της πρόσβασης στα βιβλία και την ανάγνωση, καθώς και την κατάρτιση των επαγγελματιών που εργάζονται στον εν λόγω τομέα·iv) να υποστηρίζουν τα σχέδια συνεργασίας που έχουν ως στόχο τη διαφύλαξη, την κοινή αποδοχή, την προβολή και τη διασφάλιση, σε ευρωπαϊκό επίπεδο, της κοινής πολιτιστικής κληρονομιάς ευρωπαϊκής σημασίας·v) να ευνοούν τη δημιουργία προϊόντων πολυμέσων, προσαρμοσμένων σε αποδέκτες διαφορετικών απαιτήσεων, ώστε όλοι οι πολίτες να αντιληφθούν και να αποκτήσουν μεγαλύτερη πρόσβαση στην ευρωπαϊκή καλλιτεχνική δημιουργία και κληρονομιά·vi) να ενθαρρύνουν τις πρωτοβουλίες, τις συζητήσεις και τη συνεργασία ανάμεσα στους πολιτιστικούς και κοινωνικοπολιτιστικούς φορείς που εργάζονται στον τομέα της κοινωνικής ένταξης, ιδίως της ένταξης των νέων·vii) να προωθούν τον διαπολιτισμικό διάλογο και τις αμοιβαίες ανταλλαγές μεταξύ των ευρωπαϊκών και άλλων πολιτισμών, ενθαρρύνοντας ειδικότερα τη συνεργασία επί θεμάτων κοινού ενδιαφέροντος μεταξύ πολιτιστικών ιδρυμάτων ή/και των λοιπών φορέων των κρατών μελών και τρίτων χωρών·viii) να διευκολύνουν την απευθείας διάδοση πολιτιστικών γεγονότων χρησιμοποιώντας τις νέες τεχνολογίες της κοινωνίας της πληροφορίας.Η κοινοτική χρηματοδότηση δεν μπορεί να υπερβαίνει το 60 % του προϋπολογισμού της ειδικής δράσης. Στις περισσότερες περιπτώσεις, η χρηματοδότηση αυτή δεν μπορεί να είναι μικρότερη από 50000 ευρώ ή μεγαλύτερη από 150000 ευρώ, ετησίως.I.2. Ολοκληρωμένες δράσεις στο πλαίσιο διαρθρωμένων και πολυετών συμφωνιών διεθνικής πολιτιστικής συνεργασίαςΤο πρόγραμμα "Πολιτισμός 2000" ενθαρρύνει την προσέγγιση και τη συνεργασία, υποστηρίζοντας πολιτιστικά δίκτυα, ειδικότερα δίκτυα φορέων, πολιτιστικών οργανισμών, και πολιτιστικών ιδρυμάτων, στα οποία συμμετέχουν ιδίως επαγγελματίες από διάφορα συμμετέχοντα κράτη, με στόχο την υλοποίηση διαρθρωμένων πολιτιστικών σχεδίων τόσο εντός όσο και εκτός της Κοινότητας. Το εν λόγω μέτρο αφορά σχέδια σημαντικής ποιότητας με ευρωπαϊκή διάσταση, στα οποία λαμβάνουν μέρος τουλάχιστον πέντε κράτη που συμμετέχουν στο πρόγραμμα "Πολιτισμός 2000".Οι συμφωνίες πολιτιστικής συνεργασίας έχουν ως στόχο την υλοποίηση πολυετών και διαρθρωμένων πολιτιστικών δράσεων μεταξύ φορέων πλειόνων κρατών μελών και φορέων άλλων κρατών που συμμετέχουν στο πρόγραμμα "Πολιτισμός 2000". Αυτές οι συμφωνίες συνεργασίας αφορούν διεθνικές δράσεις σε συγκεκριμένο πολιτιστικό τομέα (κάθετες δράσεις), όπως η μουσική, οι τέχνες του θεάματος, οι πλαστικές και εικαστικές τέχνες, η λογοτεχνία, το βιβλίο και η ανάγνωση, συμπεριλαμβανομένης της μετάφρασης, καθώς επίσης και η πολιτιστική κληρονομιά. Ευνοούν, επιπλέον, την υλοποίηση διατομεακών ολοκληρωμένων δράσεων (οριζόντιες δράσεις συνεργίας), ήτοι προγραμμάτων που συνδέουν πολλούς πολιτιστικούς τομείς, χρησιμοποιώντας και νέα μέσα ενημέρωσης.Οι συμφωνίες συνεργασίας που προτείνονται, με τον τρόπο αυτό, για μια ανώτατη διάρκεια τριών ετών, περιλαμβάνουν το σύνολο ή μέρος των ακολούθων δραστηριοτήτων:i) συμπαραγωγή και κυκλοφορία έργων και άλλων πολιτιστικών εκδηλώσεων στην Ευρωπαϊκή Ένωση (π.χ. εκθέσεων, φεστιβάλ, κ.λπ.), καθιστώντας τα προσιτά σε όσο το δυνατόν μεγαλύτερο αριθμό πολιτών·ii) κινητικότητα καλλιτεχνών, δημιουργών και λοιπών πολιτιστικών φορέων·iii) περαιτέρω επιμόρφωση των επαγγελματιών του πολιτιστικού τομέα και ανταλλαγές εμπειριών τόσο από ακαδημαϊκή όσο και από πρακτική άποψη·iv) αξιοποίηση των πολιτιστικής σημασίας χώρων και μνημείων στην Κοινότητα, χάριν μεγαλύτερης προβολής του ευρωπαϊκού πολιτισμού·v) ερευνητικά σχέδια, εκστρατείες ενημέρωσης του κοινού, δραστηριότητες για τη διδασκαλία και τη διάδοση της γνώσης, σεμινάρια, συμβούλια, συναντήσεις για πολιτιστικά θέματα ευρωπαϊκής σημασίας·vi) χρήση νέων τεχνολογιών·vii) σχέδια με στόχο την προβολή της πολιτιστικής πολυμέρειας και της πολυγλωσσίας, προώθηση της αμοιβαίας γνώσης της ιστορίας, των καταβολών και των κοινών πολιτιστικών αξιών των ευρωπαϊκών λαών, καθώς και της κοινής πολιτιστικής κληρονομιάς τους.Μετά από διαβούλευση με την επιτροπή που ορίζει το άρθρο 5 παράγραφος 1 της παρούσας απόφασης, η Κοινότητα θα παρέχει στήριξη για την υλοποίηση συμφωνιών πολιτιστικής συνεργασίας. Η στήριξη αυτή προορίζεται να καλύπτει, όχι μόνον ένα μέρος της χρηματοδότησης του σχεδίου, αλλά επίσης και τα έξοδα που συνδέονται με την αρχική καθιέρωση μόνιμης συνεργασίας, ενδεχομένως πολυετούς, με νομική μορφή αναγνωρισμένη σε ένα από τα κράτη μέλη της Ένωσης.Προκειμένου η συμφωνία να είναι επιλέξιμη, στις δραστηριότητες που καλύπτει, πρέπει να λαμβάνουν μέρος φορείς από τουλάχιστον πέντε κράτη που συμμετέχουν στο πρόγραμμα "Πολιτισμός 2000".Οι υπεύθυνοι πολυετών συμφωνιών πολιτιστικής συνεργασίας, που απολαύουν κοινοτικής στήριξης για περίοδο που υπερβαίνει το ένα έτος, οφείλουν, στο τέλος εκάστου έτους, να υποβάλλουν στην Επιτροπή περίληψη των διεξαχθεισών δραστηριοτήτων, καθώς και των δαπανών για κάθε δραστηριότητα, προκειμένου να επιτύχουν την παράταση της κοινοτικής στήριξης για την περίοδο που προβλέπει το σχέδιο.Η κοινοτική στήριξη δεν μπορεί να υπερβαίνει το 60 % του προϋπολογισμού της συμφωνίας πολιτιστικής συνεργασίας. Δεν μπορεί να είναι μεγαλύτερη από 300000 ευρώ, ετησίως.Η στήριξη αυτή μπορεί να αυξηθεί κατά 20 % το πολύ, προκειμένου να καλυφθούν τα συναφή έξοδα που συνδέονται με τη διαχείριση των συμφωνιών πολιτιστικής συνεργασίας.I.3. Ειδικές πολιτιστικές εκδηλώσεις με ευρωπαϊκή ή διεθνή διάστασηΟι δράσεις αυτές, που είναι σημαντικών διαστάσεων και εμβελείας, θα πρέπει να έχουν σημαντική απήχηση στους λαούς της Ευρώπης και να καθιστούν εντονότερη την αίσθησή τους ότι ανήκουν στην ίδια κοινότητα και να τους ευαισθητοποιούν σχετικά με την πολιτιστική πολυμορφία των κρατών μελών, καθώς και με τον διαπολιτιστικό και διεθνή διάλογο.Στις εκδηλώσεις αυτές, συμπεριλαμβάνονται συγκεκριμένα:i) η Ευρωπαϊκή Πολιτιστική Πρωτεύουσα και ο Ευρωπαϊκός Πολιτιστικός Μήνας·ii) η οργάνωση συμποσίων για τη μελέτη θεμάτων κοινού πολιτιστικού ενδιαφέροντος με σκοπό την ανάπτυξη πολιτιστικού διαλόγου τόσο εντός όσο και εκτός της Κοινότητας·iii) η οργάνωση καινοτόμων πολιτιστικών εκδηλώσεων που παρουσιάζουν ισχυρή έλξη και είναι προσιτές στους πολίτες γενικά, ιδίως στον τομέα της πολιτιστικής κληρονομιάς, των καλλιτεχνικών δραστηριοτήτων και της Ευρωπαϊκής ιστορίας, και οι οποίες προβάλλουν τον δεσμό μεταξύ εκπαίδευσης, τεχνών και πολιτισμού·iv) η αναγνώριση και ανάδειξη ευρωπαϊκών καλλιτεχνικών ταλέντων, ιδίως των νέων, μέσω, μεταξύ άλλων, των ευρωπαϊκών βραβείων στους διαφόρους πολιτιστικούς τομείς: λογοτεχνία, μετάφραση, αρχιτεκτονική, κ.λπ.·v) η υποστήριξη σχεδίων που έγιναν δεκτά από τις αρμόδιες αρχές των συμμετεχόντων κρατών και αφορούν τη συντήρηση και διαφύλαξη της πολιτιστικής κληρονομιάς εξέχουσας σημασίας η οποία συμβάλλει στην ανάπτυξη και τη διάδοση καινοτόμων εννοιών, μεθόδων και τεχνικών σε ευρωπαϊκό επίπεδο και τα οποία δύνανται να χαρακτηρισθούν ως ευρωπαϊκά εργαστήρια της πολιτιστικής κληρονομιάς.Οι προτεραιότητες που αφορούν τις εκδηλώσεις αυτές, καθορίζονται μετά από διαβούλευση με την επιτροπή που προβλέπεται στο άρθρο 5 της παρούσας απόφασης.Η κοινοτική στήριξη δεν μπορεί να υπερβαίνει το 60 % του προϋπολογισμού κάθε ειδικής πολιτιστικής εκδήλωσης. Δεν μπορεί να είναι μικρότερη από 200000 ευρώ ή μεγαλύτερη από 1000000 ευρώ ετησίως, για τις εκδηλώσεις που αναφέρονται στο σημείο i). Για τις εκδηλώσεις που αναφέρονται στα σημεία ii) έως v), τα αντίστοιχα όρια δεν θα είναι, στις περισσότερες περιπτώσεις, μικρότερα των 150000 ευρώ, ετησίως, και, σε όλες τις περιπτώσεις, δεν θα είναι μεγαλύτερα από 300000 ευρώ, ετησίως. Το ενδεικτικό κονδύλι για τις δραστηριότητες αυτές είναι το 10 % του χρηματοδοτικού πλαισίου του προγράμματος.Η προσέγγιση που ακολουθούν οι αναφερόμενοι στα σημεία Ι.1, Ι.2 και Ι.3 τρεις τύποι δράσεων και εκδηλώσεων είναι είτε κάθετη (όταν αφορά ένα πολιτιστικό τομέα) είτε οριζόντια (όταν συνενώνει περισσότερους πολιτιστικούς τομείς) προσέγγιση.Ενδεικτική περιγραφή των προσεγγίσεων αυτών παρέχεται στο παράρτημα ΙΙ.II. Συντονισμός με άλλα κοινοτικά μέσα στον τομέα του πολιτισμούΗ Επιτροπή εξασφαλίζει τον συντονισμό με άλλα κοινοτικά μέσα που παρεμβαίνουν στον τομέα του πολιτισμού, μέσω ειδικών δράσεων, συμφωνιών πολιτιστικής συνεργασίας και ειδικών πολιτιστικών εκδηλώσεων. Αυτό αποσκοπεί κυρίως στην προώθηση και οργάνωση συνεργασίας ανάμεσα σε τομείς που έχουν κοινά και συγκλίνοντα ενδιαφέροντα, όπως:- ο πολιτισμός και ο τουρισμός (μέσω του πολιτιστικού τουρισμού),- ο πολιτισμός, η εκπαίδευση και η νεότητα (ιδίως, παρουσίαση οπτικοακουστικών προϊόντων και πολυμέσων για τον ευρωπαϊκό πολιτισμό σε σχολεία και κολέγια, με σχολιασμό από δημιουργούς και καλλιτέχνες),- ο πολιτισμός και η απασχόληση (ενθάρρυνση της δημιουργίας θέσεων εργασίας σε πολιτιστικούς τομείς, κυρίως στα νέα πεδία πολιτισμού),- ο πολιτισμός και οι εξωτερικές σχέσεις,- οι πολιτιστικές στατιστικές που προκύπτουν από την ανταλλαγή συγκριτικών στατιστικών δεδομένων σε ευρωπαϊκό επίπεδο,- ο πολιτισμός και η εσωτερική αγορά,- ο πολιτισμός και ή έρευνα,- ο πολιτισμός και η εξαγωγή πολιτιστικών αγαθών.III. ΕπικοινωνίαΟι δικαιούχοι της κοινοτικής στήριξης, σε κάθε μέτρο πληροφόρησης και επικοινωνίας που αφορά το σχετικό σχέδιο, πρέπει να αναφέρουν ρητά αυτή τη στήριξη, όσον το δυνατόν εμφανέστερα.IV. Τεχνική βοήθεια και συνοδευτικές ενέργειεςΚατά την εκτέλεση του προγράμματος "Πολιτισμός 2000", η Επιτροπή μπορεί να προσφεύγει σε οργανισμούς παροχής τεχνικής βοήθειας, για τους οποίους η χρηματοδότηση προγραμματίζεται στα πλαίσια της συνολικής χρηματοδότησης του προγράμματος, χωρίς να μπορεί να υπερβεί το 3 % αυτού. Μπορεί επίσης, υπό τις ίδιες συνθήκες, να χρησιμοποιήσει εμπειρογνώμονες ή δίκτυα εμπειρογνωμόνων.Επιπλέον, η Επιτροπή μπορεί να παραγγείλει μελέτες αξιολόγησης καθώς και να οργανώνει σεμινάρια, συνέδρια ή άλλες συναντήσεις εμπειρογνωμόνων, οι οποίοι μπορούν να βοηθούν στην εφαρμογή του προγράμματος "Πολιτισμός 2000". Η Επιτροπή μπορεί επίσης να οργανώσει δράσεις ενημέρωσης, δημοσίευσης και διάδοσης.V. Σημεία επαφήςΗ Επιτροπή και τα κράτη μέλη διοργανώνουν σε εθελοντική βάση και ενθαρρύνουν την αμοιβαία ανταλλαγή πληροφοριών που χρησιμοποιούνται για την εφαρμογή του προγράμματος "Πολιτισμός 2000", μέσω διαφόρων σημείων πολιτιστικών επαφών με στόχο:- να προβληθεί το πρόγραμμα,- να διευκολυνθεί η πρόσβαση στο πρόγραμμα και να ενθαρρυνθεί η συμμετοχή στις δραστηριότητές του, του μεγαλύτερου δυνατού αριθμού επαγγελματιών και φορέων του πολιτιστικού τομέα, μέσω μιας αποτελεσματικής διάδοσης των πληροφοριών,- να εξασφαλισθεί αποτελεσματική σύνδεση με τους διαφόρους οργανισμούς που παρέχουν ενίσχυση στον πολιτιστικό τομέα στα κράτη μέλη, ώστε να υπάρξει συμπληρωματικότητα των μέτρων που λαμβάνονται δυνάμει του προγράμματος "Πολιτισμός 2000" με τα εθνικά μέτρα στήριξης,- να εξασφαλισθούν, στο κατάλληλο επίπεδο, ενημέρωση και επαφή μεταξύ των φορέων που συμμετέχουν στο πρόγραμμα "Πολιτισμός 2000" και των φορέων που συμμετέχουν σε άλλα κοινοτικά προγράμματα ανοικτά σε πολιτιστικά σχέδια.VI. Γενική κατανομή του προϋπολογισμούVI.1. Κατά την έναρξη του εγχειρήματος και όχι αργότερα από την 1η Μαρτίου εκάστου έτους, η Επιτροπή θα υποβάλλει προς την επιτροπή προκαταρκτική κατανομή των πόρων του προϋπολογισμού ανά τύπο δράσης, λαμβάνοντας, προς τούτο, υπόψη τους στόχους που ορίζονται στο άρθρο 1 της παρούσας απόφασης.VI.2. Τα διαθέσιμα κεφάλαια θα κατανεμηθούν εσωτερικά, βάσει των ακόλουθων ενδεικτικών κατευθυντήριων γραμμών:α) τα κεφάλαια που διατίθενται για ειδικές καινοτόμες ή/και πειραματικές δράσεις δεν θα πρέπει να υπερβαίνουν το 45 % του ετήσιου προϋπολογισμού του προγράμματος "Πολιτισμός 2000"·β) τα κεφάλαια που διατίθενται για ολοκληρωμένες δράσεις καλυπτόμενες από διαρθρωμένες, πολυετείς συμφωνίες πολιτιστικής συνεργασίας, δεν θα πρέπει να υπολείπονται του 35 % του ετήσιου προϋπολογισμού του προγράμματος "Πολιτισμός 2000"·γ) τα κεφάλαια που διατίθενται για ειδικές πολιτιστικές εκδηλώσεις ευρωπαϊκής ή/και διεθνούς εμβέλειας, θα πρέπει να αντιστοιχούν περίπου στο 10 % του ετήσιου προϋπολογισμού του προγράμματος "Πολιτισμός 2000"·δ) οι λοιπές δαπάνες, περιλαμβανομένου του κόστους που συνδέεται με τα σημεία επαφής, θα πρέπει να αντιστοιχούν περίπου στο 10 % του ετησίου προϋπολογισμού του προγράμματος "Πολιτισμός 2000".VI.3. Όλα τα ποσοστά που αναφέρονται ανωτέρω είναι ενδεικτικά και μπορούν να αναπροσαρμοστούν από την επιτροπή σύμφωνα με τη διαδικασία που ορίζεται στο άρθρο 4 της παρούσας απόφασης.ΠΑΡΑΡΤΗΜΑ ΙΙΕΝΔΕΙΚΤΙΚΗ ΠΕΡΙΓΡΑΦΗ ΤΩΝ ΚΑΘΕΤΩΝ ΚΑΙ ΟΡΙΖΟΝΤΙΩΝ ΠΡΟΣΕΓΓΙΣΕΩΝΟι τρεις δράσεις του προγράμματος "Πολιτισμός 2000" αποτελούν είτε κάθετη προσέγγιση (που αφορά έναν πολιτιστικό τομέα) είτε οριζόντια προσέγγιση (που συνενώνει περισσότερους πολιτιστικούς τομείς).Ενδεικτικά, οι προσεγγίσεις αυτές μπορούν να εξεταστούν με τον ακόλουθο τρόπο:I. Κάθετη προσέγγισηΠρόκειται για τομεακή προσέγγιση που λαμβάνει υπόψη τις ιδιαίτερες ανάγκες κάθε πολιτιστικού τομέα, και συγκεκριμένα:α) στους ακόλουθους τομείς: μουσική, τέχνες του θεάματος, πλαστικές και εικαστικές τέχνες, αρχιτεκτονική καθώς και άλλες μορφές καλλιτεχνικής έκφρασης (π.χ. πολυμέσα, φωτογραφία, πολιτιστική δημιουργία για παιδιά, τέχνη του δρόμου κ.λπ.). Η προσέγγιση αυτή, σύμφωνα με τα ιδιαίτερα χαρακτηριστικά κάθε πολιτιστικού τομέα, θα πρέπει:i) να προάγει τις ανταλλαγές και τη συνεργασία μεταξύ πολιτιστικών φορέων·ii) να διευκολύνει την κυκλοφορία των καλλιτεχνών και των έργων τους στην Ευρώπη·iii) να βελτιώνει τις δυνατότητες κατάρτισης και περαιτέρω επιμόρφωσης, ιδίως σε συνδυασμό με τη βελτίωση της κινητικότητας των εργαζομένων στον πολιτιστικό τομέα (συμπεριλαμβανομένων των εκπαιδευτικών και των σπουδαστών)·iv) να ενθαρρύνει τη δημιουργικότητα, στηρίζοντας παράλληλα την εφαρμογή δραστηριοτήτων για την προώθηση στην Ευρώπη ευρωπαίων καλλιτεχνών και των έργων τους στους προαναφερθέντες τομείς, και ευνοώντας την πολιτική διαλόγου και ανταλλαγών με πολιτισμούς από τον υπόλοιπο κόσμο·v) να στηρίζει πρωτοβουλίες οι οποίες χρησιμοποιούν τη δημιουργικότητα ως μέσο κοινωνικής ένταξης·β) όσον αφορά τα βιβλία, την ανάγνωση και τη μετάφραση, η προσέγγιση αυτή έχει ως στόχο:i) να ενθαρρύνει τις ανταλλαγές και τη συνεργασία μεταξύ φορέων ή/και ιδιωτών από όλα τα κράτη μέλη και από άλλες χώρες που συμμετέχουν στο πρόγραμμα, καθώς και από τρίτες χώρες·ii) να προάγει την ευαισθητοποίηση, τη διάδοση των λογοτεχνικών έργων και τη γνώση της ιστορίας των ευρωπαϊκών λαών, υποστηρίζοντας τη μετάφραση λογοτεχνικών και θεατρικών έργων και έργων βασικής βιβλιογραφίας, (ειδικότερα των έργων στις λιγότερο διαδεδομένες ευρωπαϊκές γλώσσες και τις γλώσσες των χωρών της Κεντρικής και Ανατολικής Ευρώπης)·iii) να ενθαρρύνει την κινητικότητα και την περαιτέρω επιμόρφωση των εργαζομένων στον τομέα του βιβλίου και της ανάγνωσης·iv) να προωθεί τα βιβλία και την ανάγνωση, ιδίως στους νέους και σε μειονεκτικά τμήματα της κοινωνίας.Ο όρος που αναφέρεται στο παράρτημα Ι σημείο Ι.1 πρώτο εδάφιο σχετικά με τον ελάχιστο αριθμό φορέων που απαιτούνται από τα συμμετέχοντα κράτη προκειμένου να υποβάλλουν σχέδια στο πρόγραμμα "Πολιτισμός 2000", μπορεί να προσαρμοστεί ώστε να λάβει υπόψη τις ειδικές ανάγκες της λογοτεχνικής μετάφρασης·γ) όσον αφορά την πολιτιστική κληρονομιά με ευρωπαϊκή σημασία, που περιλαμβάνει ιδίως την πνευματική και μη, την κινητή και ακίνητη κληρονομιά (μουσεία και συλλογές, βιβλιοθήκες, αρχεία, περιλαμβανομένων και των φωτογραφικών αρχείων, οπτικοακουστικά αρχεία που καλύπτουν πολιτιστικά έργα), την αρχαιολογική και ενάλια κληρονομιά, την αρχιτεκτονική κληρονομιά, το σύνολο των πολιτιστικών χώρων και τοπίων (πολιτιστικά και φυσικά αγαθά), η προσέγγιση αυτή έχει ως στόχο:i) να ενθαρρύνει σχέδια συνεργασίας με στόχο τη διατήρηση και αποκατάσταση της ευρωπαϊκής πολιτιστικής κληρονομιάς·ii) να ενθαρρύνει την ανάπτυξη της διεθνούς συνεργασίας μεταξύ φορέων ή/και ιδρυμάτων ώστε να συμβάλει στην ανταλλαγή τεχνογνωσίας και στην ανάπτυξη των άριστων πρακτικών για τη διατήρηση και τη διαφύλαξη της πολιτιστικής κληρονομιάς·iii) να βελτιώσει την πρόσβαση στην πολιτιστική κληρονομιά με ευρωπαϊκή εμβέλεια και να ενθαρρύνει την ενεργό συμμετοχή του ευρέος κοινού, ιδίως των παιδιών, των νέων, των ατόμων που δεν έχουν πρόσβαση στα πολιτιστικά αγαθά και των κατοίκων των αγροτικών ή περιφερειακών περιοχών της Κοινότητας·iv) να ενθαρρύνει την κινητικότητα και την κατάρτιση σχετικά με την πολιτιστική κληρονομιά των εργαζομένων στον πολιτιστικό τομέα·v) να ενθαρρύνει τη διεθνή συνεργασία για την ανάπτυξη νέων τεχνολογιών και καινοτομίας στους διάφορους τομείς πολιτιστικής κληρονομιάς, καθώς και όσον αφορά τη διατήρηση παραδοσιακών τεχνών και μεθόδων·vi) να λαμβάνεται υπόψη η πολιτιστική κληρονομιά και σε άλλες κοινοτικές πολιτικές και προγράμματα·vii) να ενθαρρύνει τη συνεργασία με τρίτες χώρες και με τους οικείους διεθνείς οργανισμούς.Οι ιδιαίτερες ανάγκες των διαφόρων τομέων της πολιτιστικής ζωής (τέχνες του θεάματος και εικαστικές τέχνες, βιβλία και ανάγνωση, πολιτιστική κληρονομιά, κ.λπ.) θα ληφθούν υπόψη ισόρροπα κατά την κατανομή των κεφαλαίων.II. Οριζόντια προσέγγισηΗ προσέγγιση αυτή έχει ως στόχο να προωθήσει τη συνέργεια και να αναπτύξει την πολιτιστική δημιουργία, τόσο μέσω της προαγωγής διατομεακών δραστηριοτήτων που αφορούν διάφορους πολιτιστικούς τομείς όσο και μέσω της στήριξης κοινών δραστηριοτήτων με συμμετοχή διαφόρων κοινοτικών προγραμμάτων και πολιτικών (ιδίως των σχετικών με την εκπαίδευση, τη νεολαία, την επαγγελματική εκπαίδευση, την απασχόληση κ.λπ.).Το ενδεικτικό κονδύλι για τις δραστηριότητες αυτές είναι το 10 % του χρηματοδοτικού πλαισίου του προγράμματος.


title: 2013/230/ΕΕ: Απόφαση του Συμβουλίου, της 14ης Μαΐου 2013 , για την έναρξη της αυτοματοποιημένης ανταλλαγής δεδομένων σχετικά με τις άδειες κυκλοφορίας οχημάτων (ΑΚΟ) στη Βουλγαρία

text:
               24.5.2013

               EL

               Επίσημη Εφημερίδα της Ευρωπαϊκής Ένωσης

               L 138/12

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 14ης Μαΐου 2013
   για την έναρξη της αυτοματοποιημένης ανταλλαγής δεδομένων σχετικά με τις άδειες κυκλοφορίας οχημάτων (ΑΚΟ) στη Βουλγαρία
   (2013/230/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη την απόφαση 2008/615/ΔΕΥ του Συμβουλίου, της 23ης Ιουνίου 2008, σχετικά με την αναβάθμιση της διασυνοριακής συνεργασίας, ιδίως όσον αφορά την καταπολέμηση της τρομοκρατίας και του διασυνοριακού εγκλήματος (1), και ιδίως το άρθρο 25,
   Έχοντας υπόψη την απόφαση 2008/616/ΔΕΥ του Συμβουλίου, της 23ης Ιουνίου 2008, για την εφαρμογή της απόφασης 2008/615/ΔΕΥ (2), και ιδίως το άρθρο 20 και το κεφάλαιο 4 του παραρτήματος,
   Εκτιμώντας τα ακόλουθα:

               (1)

               Σύμφωνα με το πρωτόκολλο σχετικά με τις μεταβατικές διατάξεις, το οποίο προσαρτάται στη Συνθήκη για την Ευρωπαϊκή Ένωση, στη Συνθήκη για τη λειτουργία της Ευρωπαϊκής Ένωσης και στη Συνθήκη για την ίδρυση της Ευρωπαϊκής Κοινότητας Ατομικής Ενέργειας, τα έννομα αποτελέσματα των πράξεων των θεσμικών οργάνων, των λοιπών οργάνων ή οργανισμών της Ένωσης που εκδίδονται πριν από την έναρξη ισχύος της Συνθήκης της Λισαβόνας διατηρούνται έως ότου οι πράξεις αυτές καταργηθούν, ακυρωθούν ή τροποποιηθούν κατ’ εφαρμογή των Συνθηκών.

               (2)

               Ως εκ τούτου, εφαρμόζεται το άρθρο 25 της απόφασης 2008/615/ΔΕΥ και το Συμβούλιο πρέπει να αποφασίζει ομόφωνα εάν τα κράτη μέλη έχουν εφαρμόσει τις διατάξεις του κεφαλαίου 6 της εν λόγω απόφασης.

               (3)

               Το άρθρο 20 της απόφασης 2008/616/ΔΕΥ προβλέπει ότι οι αποφάσεις που αναφέρονται στο άρθρο 25 παράγραφος 2 της απόφασης 2008/615/ΔΕΥ λαμβάνονται βάσει έκθεσης αξιολόγησης, η οποία βασίζεται σε ερωτηματολόγιο. Όσον αφορά την αυτοματοποιημένη ανταλλαγή δεδομένων σύμφωνα με το κεφάλαιο 2 της απόφασης 2008/615/ΔΕΥ, η έκθεση αξιολόγησης πρέπει να βασίζεται σε επίσκεψη αξιολόγησης και σε πιλοτική εφαρμογή.

               (4)

               Σύμφωνα με το κεφάλαιο 4 σημείο 1.1 του παραρτήματος της απόφασης 2008/616/ΔΕΥ, το ερωτηματολόγιο που εκπονείται από την αρμόδια ομάδα εργασίας του Συμβουλίου αφορά καθεμιά από τις αυτοματοποιημένες ανταλλαγές δεδομένων και πρέπει να απαντηθεί από ένα κράτος μέλος μόλις κρίνει ότι πληροί τις προϋποθέσεις για την ανταλλαγή δεδομένων της συγκεκριμένης κατηγορίας δεδομένων.

               (5)

               Η Βουλγαρία έχει συμπληρώσει το ερωτηματολόγιο για την προστασία δεδομένων και το ερωτηματολόγιο σχετικά με τις άδειες κυκλοφορίας οχημάτων (ΑΚΟ).

               (6)

               Η Βουλγαρία έχει πραγματοποιήσει με τις Κάτω Χώρες πιλοτική εφαρμογή.

               (7)

               Έχει πραγματοποιηθεί επίσκεψη αξιολόγησης στη Βουλγαρία και έχει καταρτισθεί από την ομάδα αξιολόγησης Βελγίου/Κάτω Χωρών έκθεση σχετικά με την εν λόγω επίσκεψη, η οποία έχει προωθηθεί στην αρμόδια ομάδα εργασίας του Συμβουλίου.

               (8)

               Έχει υποβληθεί στο Συμβούλιο συνολική έκθεση αξιολόγησης, στην οποία συνοψίζονται τα αποτελέσματα του ερωτηματολογίου, της επίσκεψης αξιολόγησης και της πιλοτικής εφαρμογής ΑΚΟ,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Για τους σκοπούς της αυτοματοποιημένης αναζήτησης αδειών κυκλοφορίας οχημάτων (ΑΚΟ), η Βουλγαρία έχει εφαρμόσει πλήρως τις γενικές διατάξεις σχετικά με την προστασία δεδομένων του κεφαλαίου 6 της απόφασης 2008/615/ΔΕΥ και δικαιούται να λαμβάνει και να παρέχει προσωπικά δεδομένα σύμφωνα με το άρθρο 12 της εν λόγω απόφασης από την ημέρα έναρξης ισχύος της παρούσας απόφασης.
   Άρθρο 2
   Η παρούσα απόφαση αρχίζει να ισχύει από την ημέρα της έκδοσής της.

      Βρυξέλλες, 14 Μαΐου 2013.

            Για το Συμβούλιο

            Ο Πρόεδρος

         M. NOONAN

      (1)  ΕΕ L 210 της 6.8.2008, σ. 1.

      (2)  ΕΕ L 210 της 6.8.2008, σ. 12.